ساڵڕۆژی ڕێفراندۆمی سەربەخۆیی بەرز ڕادەگیرێت\n10:53 - 7 رەزبەر 2718\nکوردستان میدیا: خەڵکی قارەمانی کوردستان لە ساڵڕۆژی بەڕێوەچوونی ڕێفراندۆمی سەربەخۆیی کوردستان لە کوردستانی ڕۆژهەڵات چالاکیی تەبلیغیی بەڕێوە چوو.\nبەپێی هەواڵی گەیشتوو بە ماڵپەڕی کوردستان میدیا، تێکۆشەرانی حیزبی دێموکراتی کوردستانی ئێران بۆ بەرز و پڕشکۆ ڕاگرتنی ساڵڕۆژی ڕێفراندۆمی سەربەخۆیی کوردستان، ئاڵایەکی بەرینی کوردستانیان لە کێوی ناڵەشکێنەی بۆکان بەرامبەر شار شەکاندەوە.\nڕۆژی چوارشەممە ڕێکەوتی ٥ی ڕەزبەری ١٣٩٦ی هەتاوی، کۆمیسیۆنی هەڵبژاردن و ڕاپرسی، ئەنجامی بەرایی ڕێفراندۆمی هەرێمی کوردستانی بڵاوی کردەوە کە به ڕێژەی (٧٢.١٦%)ی دەنگدەران لە پارێزگاکانی هەرێمی کوردستان و ناوچەکانی دەرەوەی هەرێم و کوردستانیانی دەرەوە بەشداریی پرۆسەکەیان کرد و به رێژەی (٩٢.٧٣%) دەنگی بەڵێ و (٧.٢٧%)یش بە نەخێر دەنگیان دا.\nله دوای کۆتایی هاتنی ڕێفراندۆمی سەربەخۆیی کوردستان له شار و شارۆچكه‌كانى چوار بەشی كوردستان بە تایبەت کوردستانی ڕۆژهەڵات هاووڵاتيان به شێوازى جۆراوجۆر ده‌ستيان كرد به ئاهه‌نگ و ده‌ربڕينى خۆشى به بۆنه‌ى سه‌ركه‌وتنى پرۆسه‌ى ڕێفراندۆمه‌وه.


بە بڕیاری جێگری سەرۆكی حكومەت پەخشی NRT دەستیپێكردەوە – Knwe.org\nسەرەکی » مانشێت » بە بڕیاری جێگری سەرۆكی حكومەت پەخشی NRT دەستیپێكردەوە\nقوباد تاڵەبانی جێگری سەرۆكی حكومەتی هەرێمی كوردستان بە بڕیارێكی رەسمی فەرمانی وەزارەتی رۆشنبیریی سەبارەت بە راگرتنی پەخشی كەناڵەكانی NRT هەڵوەشاندەوە‌و بڕیاریدا سەرلەنوێ كەناڵەكە دەست بەپەخشی ئاسایی بكاتەوە.\nلەوبارەیەوە ئەمڕۆ 27/12/2017، قوباد تاڵەبانی جێگری سەرۆكی حكومەتی هەرێمی كوردستان بڕیارێكی لەبارەی دەستپێكردنەوەی پەخشی كەناڵەكانی (NRT)یەوە دەركردو بەگوێرەی بڕیارەكەش، فەرمانی وەزارەتی رۆشنبیری و لاوان ژمارە (5071) لە 26/15/2017ی هەڵوەشاندەوەو بڕیاریدا بە دەستپێكردنەوەی پەخشەكە لەڕۆژی دەرچوونی بڕیارەكەوە.\nلە ناوەڕۆكی بڕیارەكەدا ئاماژە بەوە كراوە كە لەبەر رۆشنایی یاسای رۆژنامەگەریی ژمارە 35ی ساڵی 2007 و لەسەر بنەمای ئازادیی رۆژنامەگەریی و ئازادیی رادەربڕین بڕیارەكە دراوە.\nلەبڕیارەكەی قوباد تاڵەبانیدا ئەوەش خراوەتەڕوو كە پێویستە كەناڵەكانی NRT پابەندی خۆیان دەرببڕن بە یاساو ڕێنماییە كارپێكراوەكان لەهەرێمی كوردستان بەڕەچاوكردنی بارودۆخی هەرێم و ڕێزگرتن لە بنەماكانی كاری ڕۆژنامەگەریی و ئەرك و پیشەی ڕۆژنامەنوس و پاراستنی بەرژەوەندیی گشتیی و بەرژەوەندییە باڵاكانی هەرێم و لەڕووی تەكنیكیشەوە ئامێری (TELEPORT) لە چوارچێوەی یاساو رێنماییە كارپێكراوەكانی وەزارەتی رۆشنبیریدا بەكار دەهێندرێت.


لە جەنگى یەکەمى جیهانەوە تا ئەمڕۆ ئەمە چوارەمین جارە کە دەوڵەتە ئیمپریالیەکان پشت ئەکەنە مافە ڕەواکانى گەلى کورد. لە دواى ئەو جەنگە کوردوستان لە نێوان عێراق و سوریا و تورکیادا. کەرت و پەرت کرا. بێجگە لە ئێران... ساڵى ٩٧٥ لە ژێرچاودێرى ئەمریکادا (سەدام) و (حەمە ڕەزاشا) هەرەسیان بە شۆرشەکەى کورد هێنا... لە ١٦/ ئۆکتۆبەر ٢٠١٧ لە عێراق دا ئەمریکا و هاوپەیمانەکانى لەناوچەکە و لە ئەوروپا دا خواستى کوردیان کردە قوربانى بەرژەوەندى ئیمپریالیانەى خۆیان. پاش ئەوەى شەڕى داعش ـ یان بەکورد کرد. ئەمڕۆیش لە سوریا دواى ئەوەى کورد کرا بە سەرقافڵەى بەربەرەکانى کردنى داعش و کۆرو کۆمەڵە تیرۆریستەکانى تر. لەبەر بەرژەوەندى خۆیان چەک و تفاقى شەڕیان پێدان. ڕوبەڕویان کردەوە لەگەڵ ڕژێمە فاشیەکەى (ئۆردوغان ) دا واتە کۆبانێ لە عەفرین دوبارە کرایەوە. چۆن ئەو ناوچەیە سوتێنراو کاول کرا عەفرین/ یش بەو جۆرە و خراپترلێ ئەکەن...\nکۆبانێ و عەفرین و کەرکوک و دوز ناونیشانى ئاوات و خواستى نەتەوەیەکە کە لە لایەن سەرمایەدارى جیهانەوە پێ شێل ئەکرێ. حکومەتى تورکیا کورد واتەنى ((بەزەبرى کلکى)) کۆبانێ و عەفرین لە کوردوستان دابە ئاگر و ئاسن وێران ئەکات!!\nئەمریکا تا ئیشى بە کورد هەبو لە عێراق و لە سوریا. میدیاکانى جەنجاڵ کردبو بە پڕۆپاگەندە و پیاهەڵدانى کوردو قارەمانێتى ڕۆڵە جەنگاوەرەکانى. بەڵام کە ئیشى پێمان نەما ئەوە کۆبانێ و کەرکوک و دوز و ئەمەیش عەفرین!!\nئەمريكا بەڵێنى دابە (ئۆردوغان) کە ئیتر چەک نەدات بە هێزەکانى کورد لە سوریا. یان هێندەیان پێ بدات کە بەپێیى مەرام و مەبەستى خۆى بێ. بەڵام بەوەیش ڕازى نەبو. ئێستا ڕوبەڕوى هێرشى یەکێک لە دەوڵەتە شەڕەنگێزە دێکتاتورکەى پەیمانە ژوروى ئەتڵەسى (ناتۆ) ى کردۆتەوە. بە تۆپ و بە تانک و ناپاڵم و گازى کیمیایى ئەو ناوچەیەى کوردوستانى خۆرئاوا. ئەسوتێنێ و ئەڕوخێنێ و خەڵکەکەى ئەکوچێ و ئاوارە ئەکرێ بەبەرچاوى دەوڵەتانى (ناتۆ)وە بگرە بە ڕەزامەندى ئەوان... چونکە بەرژەوەندى داگیرکەرانەى ئەوان هەرگیز ئەوە قەبوڵ ناکات کە گەلى کورد وەک دەوڵەتێکى سەربەخۆ لەناوچەکەدا دابمەزرێ!!\nئەمە هەڵوێستى ئاسایى سەرمایەدارى جیهانە. بەڵام ئەوەى شایانى باسە جەماوەرێکى زۆرى خودى ئەو دەوڵەتانە هەڵوێستێکى تریان هەیە لە دەیان شارەکانى ئەوروپادا. تەنانەت لە دڵى ئیمپریالیەتى جیهان دا (ئەمریکا) خۆپیشاندانى ناڕەزایى دژى ئەو هێرشەى تورکیا و بۆ پشتیوانى خەڵکى عەفرین ئەچن بەڕێوەو بەردەوامە... جەماوەرێکى زۆر لەهەر چوار لاى کوردوستانەوە ئامادەن بچن بۆ یارمەتى دانى ـ خەڵکى عەفرین و کورد لە سوریا... بەواتایەکى تر جەماوەر هۆشیارى ئەوروپا سیاسەت و هەڵوێستى دەوڵەتەکانیان تاوانبار ئەەکن بەرانبەر بە کورد!!\nهەڵوێستى حکومەتى تورکیا بەرانبەر بە کورد لەو ڕۆژەوە دەوڵەتى نوێى تورکیا دامەزراوە. هەر دوژمنانەو سەرکوت کردن بوە نەک هەر لە سنورى دەوڵەتەکەدا. بەڵکو پەلى دوژمنکارانەى بۆ کوردوستانى ئێران و عێراق و ئێستاش لە سوریا هاویشتوە. کەچى لەلایەن ئەمریکاو هاوپەیمانەکانیەوە دەست خۆشى لێ ئەکرێ!! تورکیا بەوە ڕازى نەبوە کە تەنها بەهێزى سوپاکەى خۆى هێرش بکاتە سەر عەفرین بەڵکو کۆمەڵێک هێزو رێکخراوى تیرۆیست و فاشستى تر کەتا دوێنێ سەربە (قاعیدە و داعش و نوسرە ) بوون چەکدار و تەیارى کردون بۆ بەشدارىکردن لەو هێرشەیدا ئەیەوێ ئەو ناوچەیە ڕادەستى ئەوان بکاتەوە.\nبەڵام ئەم پەلاماردانەى تورکیا. دوابەدواى پەلاماردانى کەرکوک و دوزو ناوچەکانیان شان بەشانى سەرکوت کردن و دەم کوت کردنى کورد لەتورکیا و ناوچە کوردوستانیەکانى تر... واتە ئەم شەپؤلە بە گژداچونەوەى کورد لەوەوە هاتوە کە لە ماوەى ئەم (١٠-١٥) ساڵەدا بزوتنەوەى ڕزگاریخوازى کورد و بانگەوازى مافى چارەنوس و دامەزراندنى دەوڵەتى سەربەخۆ بوبو بە ئەمانجى هەمو گەلى کورد.\nلە کۆتاییدا ئەڵێم شاى ئێران و سەدام حوسەین گۆربەگۆرکران و ئۆردوغان و (ترەمپ) یش گۆربەگۆر ئەکرێن. عەفرین و هەمو شوێنە داگیر کراوەکانى کوردوستان / یش رزگار ئەکرێنەوە و گەلى کوردیش نەک هەر ئەمێنێ بەڵکو مافى چارەنوسى خۆى هەر ئەسێنێ و بریار ئەدات.


پیت سێسشن: "ده‌بێت ئه‌مریكا به‌های توركیا بزانێت"\nلێدوانی بەکر بۆزداغ له باره‌ی موحه‌ڕه‌م ئینجه\nیڵدرم: "له باكووری عێراق 11 بنكه‌ی كاتییمان هه‌یه"\nئه‌ردۆغان سه‌ردانی سه‌نته‌ری گه‌نجانی ماردین-ی كرد\nئەردۆغان: " داوای چاوپێکەوتنی لێکردم، بەڵام من رەتم کردەوە".\nئاژانسی ئانادۆڵو بۆ هەڵبژاردنەکانی ٢٤ی حوزەیران ئامادەییە\nکۆنگرەی رۆژنامەوانی ئەمینداری گشتی یەكگرتووی ئیسلامی كوردستان\nھەڵوێستی ئەیاد عەلاوی لەبارەی بڕیارەکەی دادگای فیدراڵی\n"پەکەکە ئەورووپا وەک بنکەیەکی لۆجیستی بەکار دەهێنێت"\nعێراق بۆردمانکردنی ھێزەکانی لەسەر سنووری سووریا رەت دەکاتەوە\nلیبرمان: "رێگە بە بەردەوامی ئاراستەکردنی کۆلارە ئاگرینییەکان نادین"\nئەفغانستان.. کوژرانی ٢٣ تیرۆریستی داعش\nبه‌های پشكه‌كانی Facebook و Netflix ریكۆردیان تۆمار كرد\nكۆڵۆمبیا.. 26ی ئاب "گشتپرسی دژ به گه‌نده‌ڵی" به‌ڕێوه‌ده‌چێت\nرێپێوانی خه‌ڵكی نیویۆرك بۆ ده‌ربڕینی هاوسۆزی بۆ په‌نابه‌ر و كۆچبه‌ران\nنەتەوە یەکگرتووەکان: "عێراق باوەشی بۆ٣٠٠ ھەزار پەنابەر کردووەتەوە"\nمۆندیالی ٢٠١٨ی رووسیا\nمۆندیاڵی رووسیا.. ھەموو رێگەکان بە ئاراستەی یاریگای لۆژنیکی دەڕون\nئیمامێکی چینی ھەوڵی پاراستنی خۆشنووسی عەرەبی دەدات\nھێرشی کۆلارە ئاگرینیەکان ئیسرائیلی تووشی شۆککردووە\nته‌واوبوونی گومه‌زه‌ی مزگه‌وتی ته‌قسیمى ئیستانبوڵ\n- هاوسه‌رۆكی گرووپی دۆستایه‌تی توركیا له كۆنگرێسی ئه‌مریكا و نوینه‌ری ته‌كساس، پیت سێسشن: "ئه‌گه‌ر بۆچوونی جیاوازیش هه‌بێت له‌نێوان هه‌ردوو وڵاتدا، توركیا هاوپه‌یمانێكی گه‌وره و به به‌هایه؛ ده‌بێت ئه‌مریكا به‌های توركیا بزانێت".\nلاپەڕەی یەکەم > جيهان, سەردێری رۆژ 10.11.2017 Hakan Çopur,Hemın Othman Mohammed,Ramal Abdullah Mahmood Washington DC\nهاوسه‌رۆكی گرووپی دۆستایه‌تی توركیا له كۆنگرێسی ئه‌مریكا و نوینه‌ری ته‌كساس، پیت سێسشن رایگه‌یاند: "ئه‌گه‌ر بۆچوونی جیاوازیش هه‌بێت له‌نێوان هه‌ردوو وڵاتدا، توركیا هاوپه‌یمانێكی گه‌وره و به به‌هایه؛ ده‌بێت ئه‌مریكا به‌های توركیا بزانێت".\nدامه‌زراوه‌ی هزری Turkish Heritage Organization كه ناوه‌نده‌كه‌ی له واشنتۆن دی سیه، له كۆنگرێسی ئه‌مریكا پانێلی "په‌یوه‌ندییه‌كانی تورك-ئه‌مریكا"ی رێكخست.\nله‌و پانێله‌دا ژمارەیەک له ئه‌ندامانی كۆنگرێسی ئه‌مریكا و، ئه‌ندامانی پله باڵای كۆمیته‌ی په‌یوه‌ندیه‌كانی ده‌ره‌وه‌ی كۆنگرێس به‌شداریان كرد.\nله‌و پانێله‌دا كه مامۆستای زانكۆی پرینستن، میكایل رینۆڵد و، پسپۆڕی ناوه‌ندی ئاسایشی نوێی ئه‌مریكا، نیكۆلاس هێراس، وه‌ك پانێلیست به‌شداریان تێدا كرد، نۆرا فیشه‌ر ئۆنار به‌ڕێوه‌ی برد كه مامۆستای زانكۆی كارۆلینایه.\nله پانێله‌كه‌دا نوێنه‌ری كۆماریخوازه‌كان سێسشن رایگه‌یاند: "ئه‌گه‌ر بۆچوونی جیاوازیش هه‌بێت له‌نێوان هه‌ردوو وڵاتدا، توركیا هاوپه‌یمانێكی گه‌وره و به به‌هایه؛ ده‌بێت ئه‌مریكا به‌های توركیا بزانێت".\nسەسیۆنس جەختی لەوە کردەوە کە ئەمریکا بەردەوام دەبێ لە پشتگیریکردنی تورکیا کە هاوپەیمانێتیی لە ناتۆ، ئاماژەی بەوەشدا رۆڵی تورکیا لە ناوچەکە هەستیارە.\nمایکڵ رەینۆڵدس-یش رایگەیاند کە پەیوەندییەکانی نێوان تورکیا-ئەمریکا بە قۆناغێکی ناخۆشدا تێپەڕی بەڵام هەردووکیان پێویستیان بەیەکترە لە ناوچەکە.\nرەینۆڵدس ئاماژەی بەوە دا کە پەیوەندییەکانی نێوان پەکەکە و یەپەگە قبوڵ نەکراون و ئەم بابەتەش بووە هۆی درز کەوتنە پەیوەندییەکانی نێوان تورکیا-ئەمریکا.\nدواتر نیکۆڵاس هەراس باسی لە رۆڵی تورکیا کرد لە داهاتووی سووریادا و بەپێویستی زانی ئەمریکا ئەوە نادیدە نەگرێ. گوتیشی: "دەبێ ئەمریکا پەیوەندییەکانی لەگەڵ یەپەگە سنووردار بکات. پەیەدە بە دوای بەرژوەندییەکانی خۆیدا دەگەڕێ".\nهەروەها رەینۆڵدس و هەراس پێیانوابوو کۆبوونەوەی سەرۆکوەزیرانی تورکیا، بینالی یڵدرم و جێگری سەرۆکی ئەمریکا، مایک پێنس کاریگەری ئەرێنی دەبێت لە پەیوەندییەکانی هەردوو وڵاتدا.\nئه‌و ده‌نگانه‌ی له ده‌ره‌وه‌ی توركیا درابوون گه‌ڕێندرانه‌وه\nسوپای توركیا دووه‌مین ده‌وریه له منبج ئه‌نجامده‌دات\nبینالی یڵدرم: "ئێستا نۆرەی قەندیلە"\nبینالی یڵدرم: "ھەلی کار بۆ خاوەن پێداویستی تایبەت ھەڵکشاوە"\nئه‌و ده‌نگانه‌ی له ده‌ره‌وه‌ی توركیا درابوون گه‌ڕێندرانه‌وه بۆ ئه‌نقه‌ره\nعێراق دیپۆرتکردنەوەی پەنابەران رەتدەکاتەوە\nئه‌ردۆغان: "ده‌سته‌ی سه‌ركرده‌ی قه‌ندیلمان له میانی كۆبوونه‌وه‌دا كرده ئامانج"\nئەردۆغان: "لە قەندیل ١٠ خاڵی گرنگمان کردۆتە ئامانج"\nئێران.. دەنگۆی دەستدرێژ سێکسی بۆ سەر ٤١ کچ\n"ھەنگاو بە ھەنگاو ناوچەکە بە تەواوی لە تیرۆریستان پاکدەکەینەوە"\nلێدوانی پنتاگۆن لەبارەی نەخشە رێگای منبچ\nچالاکی گەڕان و دەورییە لەلایەن سوپای تورکیا لە منبج\nئەفغانستان.. لە ھێرشێکی خۆکوژیدا ٢٠ کەس کوژران


لیبیا.. لایه‌نگرانی حه‌فته‌ر به‌نده‌رێکى هه‌نارده‌كردنی نه‌وتیان داخست\n3106 جار خوێندراوەتەوە\nگروپێكی چەکداری سه‌ر به خه‌لیفه حه‌فته‌ر بۆ وه‌ستاندنی هه‌نارده كردنی نه‌وت به‌نده‌ری زوه‌یتینه‌یان لە لیبیا داخست.\nئه‌حمه‌د میسماری وتەبێژى هێزه‌كانی سه‌ر به حه‌فته‌ر له كۆنگره‌یه‌كی رۆژنامه‌وانیدا رایگه‌یاند، داخستنی ئه‌و به‌نده‌ره به‌ته‌واوی كاری بزوتنه‌وه‌ی جه‌ماوه‌ری بووه و له‌لایه‌ن ئه‌نجومه‌نی هۆزه‌كان و رێكخراوه‌كانی كۆمه‌ڵگه‌ی مه‌ده‌نییه‌وه ئه‌نجامدراوه و له دۆخێكی وه‌ك ئێستادا ئه‌ركی سه‌ر شانمانه فه‌رمانه‌كانی گه‌ل به‌جێبهێنین.\nڕاشیگەیاندووە، كه ئه‌وان هیچ ده‌ستێكیان له خۆپیشاندانه‌كان و رێگریكردن له هه‌نارده‌كردنی نه‌وتی به‌نده‌ره‌كه نه‌بووه و ئەو خۆپیشاندەرانە پێیان وایە داهاتی به‌نده‌ری زوه‌یتینه ده‌چێت بۆ حكومه‌تی سەراج (ته‌بایی نیشتیمانی).\nهاوکات، ئەمڕۆ گروپێك لە خۆپیشانده‌ران و لایه‌نگرانى خەلیفە حه‌فته‌ر هه‌ڵیانكوتايه سه‌ر به‌نده‌ری زوه‌یتینه‌ی رۆژهه‌ڵاتی لیبیا كه یه‌كێكه له ناوه‌نده گرنگه‌كانی هه‌نارده‌كردنی نه‌وت و داوایان له كارمه‌نده‌كانی كردووه به‌نده‌ره‌كه دابخه‌ن.\nهەروەها، وڵاتی لیبیا تا ساڵی ٢٠١٠ وە رۆژانه ملیۆنێك و ٦٠٠ هه‌زار به‌رمیل نه‌وت به‌رهه‌م ده‌هێنا، به‌ڵام پاش رووداوه‌كانی به‌هاری عه‌ره‌بی ئه‌م رێژه‌یه به‌رده‌وام له كه‌مبوونه‌وه‌دایه.\nئەوەش لەکاتێکدایە، پێشتر سه‌رۆكی چه‌ند هۆزێكی ناوچه‌ی زوه‌یتینه كه له‌ژێر كۆنتڕۆڵی هێزه‌كانی حه‌فته‌ردان رێپێوانێكیان ڕێکخست بەئاراستەى بیره نه‌وتییه‌كانی ناوچه‌كه و داوایان كردبوو كاركردن له‌و بیرانه بوه‌ستێندرێت، چونكه داهاته‌كه‌یان بۆ حكومه‌تی ته‌ڕابلوسه.


سایتێکی کوردی هه‌بوو بۆ HTML | kurditgroup\nسایتێکی کوردی هه‌بوو بۆ HTML\nبراده‌ران ماوه‌یه‌ک پێشتر سایتێکی کوردی هه‌بوو بۆ فێربونی سه‌ره‌تاکانی ئێچ تی ئێم ئێل و له سایته‌که‌دا\nباسی چاککردنه‌وه‌ی ماڵپه‌رو شتی وای تێدا بوو.. له فێربوونه‌که‌شدا زۆر به ساده‌یی باسی ده‌کرد.. هیوادارم گه‌ر به‌رچاوتان که‌وتتوه پێم بڵێنه‌وه. له‌سه‌ر ئه‌وه ده‌مویستم خۆم فێر بکه‌م ..ئیستا لام نه‌ماوه\nلە چەند جیگایەک هەبوو ، [url=http://www.galla.netfirms.com/frontpage.html]فەرموو[/url]\n" نـــــــــــــــان بۆ نـــــــــــــانەوە گۆشـــــت بۆ قەساب "\nهه‌ربژیت شێر ... ئه‌مه نێچیره‌که‌م نه‌بوو .. هیوادارم بیدۆززمه‌وه ئه‌و له بانه‌ری سایته‌که نوسراوبوو\nچاکردنی سایت یان ماڵپه‌ری ئێچ تی ئێم ئێل.. و وانه‌کانی زۆر به ساده تیا بوو .. واڵ ی سایته‌که سپی ساده بوو.. نازانم بووم به معمیلی ئه‌و سایته..و به‌س ئه‌و له خایاڵمدایه.. چونکه تا نیوه‌ی ڕۆشتبووم..\nنه قه‌سابم نه نانه‌واچی.، :) .. کوڕی ڕۆژم :)\nنازانم سەردانی [url=http://www.chawg.org/wiki/HTML]چـــاوگ[/url] کردووە لەوێش شیکراوەتەوە.\nبه‌ڵێ ئه‌وی چاوگ.. جوانه به‌ڵێم که‌مێک نامۆ دێته به‌ر جاوم.... وشه‌کانی قورسن :( خۆی یانه و کتێب زۆر هه‌یه\nسپاس بۆ به‌هانا هاتنه‌وه‌م ... . .زوو چووته ناویه‌وه..\nماندوم کردی کاک زاندی\nHTML لە ویکی چاوگ، بەو مانایەی فێربوونی خودی زمانەکە وەکو خۆی نەک بەکارهێنانی دووگمە و دروستکردن/چیکردنی کوێرانە. هەرکاتێکیش فەرهەنگی زانستی کوردی کەئێمە پشتی پێدەبەستین ناوێکی بەرابمەر ناوە ئینگلیزی/لاتینییەکە دانابێت، ئەوە بە کاری دەبەین.\nهەمان شت نوسینی زمانەکە لەویکی واتا: دەتوانیت لە کاتی بوونی هەر کەموکورتییەک هەڵەی زمانەوانی، هەڵەی زانستی ..هتد خۆت ناونوس بکەیت و بەکرتەیەک چاکیان بکەیت.\nئەمەی کاک دیاکۆش هەیە\nزیاتر بۆ وەشاندنی کۆنی HTML ــه نەک وەشاندنی 3 یان 4 یان XHTML. بەڵام زۆر بناغەیەکی باشە.\nده‌ستت نه‌ڕزێت کاک سیا ..منیش ئه‌وه‌م ده‌وێت که زمانه‌که فێر بم نه‌ک تعمیراتی دوگمه‌و شت بکه‌م.\nوه زۆر شتی به‌هێزی تیایه که جوان داڕێژراون به زمانێکی جوان ...\nده‌ستت خۆش بۆ لینکه‌که‌ی دووه‌م http://www.zkurd.org/diyako/m/index.htm\nئه‌مه‌بوو داواکه‌ی من... من بۆیه ئه‌مه‌م ده‌ویست چونکه تا نیوه‌ی ڕۆشتبووم\nتا ته‌واوی بکه‌م.


په‌رله‌مانتارێكی كوردستان داوای لێبوردن ده‌كات\nهاورێ عومەر 31/03/2021 - 18:39 هەواڵ/كوردستانی\nلە کۆبونەوەی ئەمڕۆی پەرلەمان پەرلەمانتارێكی یەكێتی وتی،"حکومەتی هەرێمی کوردستان حکومەتێکی مێیینەیە" كه‌مێك به‌ر له ئێستا داوای لێبوردنی کرد و رایگەیاند ئەو مەبەستی ئەوە نەبوە کە لەراگەیاندنەکان بڵاوکراوەتەوە.\nئه‌مڕۆ چوار شه‌ممه 31 ی ئاداری 2021 هاوڕێ مەلا ستار،له کۆنگرەیەکی رۆژنامەوانیدا لەبارەی وتەکانی ئەمڕۆی لەپەرلەمانی کوردستان رایگەیاند، " پێش هەمو کەس ئەو دایکم و خوشکم مێینەن و لەژنێک بوم کە خاوەنی شەهیدە، مەبەستیشم ئەوە نەبوە کە لەراگەیاندنەکان بڵاوکرایەوە."\nپه‌رله‌مانتاره‌كه ئاماژه‌ی به‌وه‌ش كرد، مەبەست لەبەکارهێنانی وشەی مێینە ئەو کچە مۆدێلانە بوە کە بەماوەیەکی کەم لەسەر حسابی خەڵکی کوردستان دەوڵەمەند دەبن لەکاتێکدا خەڵک لەقەیراندایە.\nهه‌روه‌ها په‌رله‌مانتاره‌كه وتیشی ، سەرەتا داوای لێبوردن لەدایکم دەکەم و دواتریش داوای لێبوردن لەهەمو ئەو ژنانە دەکەم کە بەهۆی هەڵە تێگەیشتن لەم بابەتە دڵگران بون.


◄ Resultar: Found 8, page 1 of 1 Items per page: 🗐 1 🗐 5 🗐 10 🗐 25 🗐 50 🗐 100\n📕 ئینسایکلۆپیدیا ئەلقاعیدە Biblioteca\n📅 Agregado el Dec 20 2011 11:03PM\n👁 Este artículo ha sido visitado veces 8,534\nزنار تەها 2006 [ Más... 👁] 📷 📕 ✖ 0 0 ✔ 99% ✍ H.B. 20-12-2011 23:03:37\n📕 ئینسکلۆپیدیای مێژوونامە بەرگی 1 Biblioteca\n📅 Agregado el Dec 3 2015 10:29AM\n👁 Este artículo ha sido visitado veces 3,278\nنووسینی: عەلی کەندی بڵاوکراوەی بەرێوەبەرایەتی چاپ [ Más... 👁] 📷 📕 ✖ 0 8 ✔ 99% ✍ M.B. 3-12-2015 10:29:35\n📕 ئینسکلۆپیدیای مێژوونامە بەرگی 2 Biblioteca\n📅 Agregado el Dec 3 2015 10:40AM\n👁 Este artículo ha sido visitado veces 2,807\nنووسینی: عەلی کەندی بڵاوکراوەی بەرێوەبەرایەتی چاپ [ Más... 👁] 📷 📕 ✖ 0 18 ✔ 99% ✍ M.B. 3-12-2015 10:40:44\n📕 ئینسکلۆپیدیای مێژوونامە بەرگی 3 Biblioteca\n📅 Agregado el Dec 3 2015 10:45AM\n👁 Este artículo ha sido visitado veces 2,775\nنووسینی: عەلی کەندی بڵاوکراوەی بەرێوەبەرایەتی چاپ [ Más... 👁] 📷 📕 ✖ 0 19 ✔ 99% ✍ M.B. 3-12-2015 10:45:24\n📕 ئینسکلۆپیدیای مێژوونامە بەرگی 4 Biblioteca\n📅 Agregado el Dec 3 2015 10:53AM\n👁 Este artículo ha sido visitado veces 2,907\nنووسینی: عەلی کەندی بڵاوکراوەی بەرێوەبەرایەتی چاپ [ Más... 👁] 📷 📕 ✖ 0 20 ✔ 99% ✍ M.B. 3-12-2015 10:53:53\n👁 Este artículo ha sido visitado veces 14,706\nیەکێتیی نیشتمانیی کوردستان 2013 [ Más... 👁] 📷 📕 ✖ 0 0 ✔ 99% ✍ H.B. 21-2-2013 9:37:40\n📕 ئەنسیکلۆپیدیای هەولێر - بەرگی 01 Biblioteca\n📅 Agregado el Mar 9 2011 2:32PM\n👁 Este artículo ha sido visitado veces 5,488\nئینسکلۆپیدیای هەولێر پێکهاتووە لە (10) بەرگ لیژنە [ Más... 👁] 📷 📕 ✖ 0 8 ✔ 99% ✍ H.B. 9-3-2011 14:32:17\n📕 مەوسوعەی جودی بۆ چەمک و زاراوەکانی سەردەم Biblioteca\n📅 Agregado el Oct 9 2013 9:11PM\n👁 Este artículo ha sido visitado veces 15,109\nمەسعود عەبدولخالق 2008 [ Más... 👁] 📷 📕 ✖ 0 0 ✔ 99% ✍ H.B. 9-10-2013 21:11:46


ئەیرباس ٣١٩ لە کاتی نیشتنەوە لە فڕۆکەخانەی کرماشان تووشی کێشە بوو - Mehr News Agency\n1 reşemiyê 2020 - 10:34\nNews Code 30796\nئەیرباس ٣١٩ لە کاتی نیشتنەوە لە فڕۆکەخانەی کرماشان تووشی کێشە بوو\nفڕۆکەیەکی ئەیرباس ٣١٩ ی کۆمپانیای فڕۆکەیی ئێران ئەیر کە لە تارانەوە دەچووە کرماشان لە دەوروبەری کاتژمێر ٦ ی بەیانی ئەمڕۆ لە کاتی نیشتنەوەدا لە فڕۆکەخانەی کرماشان بە هۆی کێشە لە چەرخی بەرەوەیدا، لە باندەکە لای دا.\nبە ڕاپۆرتی ئاژانسی هەواڵی مێهر، فڕۆکەیەکی ئەیرباس ٣١٩ ی کۆمپانیای فڕۆکەیی ئێران ئەیر کە لە تارانەوە دەچووە کرماشان لە دەوروبەری کاتژمێر ٦ ی بەیانی ئەمڕۆ لە کاتی نیشتنەوەدا لە فڕۆکەخانەی کرماشان بە هۆی کێشە لە چەرخی بەرەوەیدا، لە باندەکەی لای دا.\nڕەزا جەعفەر زادە، وتەبێژی ڕێکخراوی فڕۆکەیی ئێران لە گفتوگۆ لە گەڵ هەواڵنێری مێهر بە پشت ڕاست کردنەوەی ئەو هەواڵە وتی: ئەو فڕۆکەیەی ئەیرباس ٣١٩ ەی کۆمپانیای فڕۆکەیی ئێران ئەیر کە لە تارانەوە دەچووە کرماشان لە دەوروبەری کاتژمێر ٦ ی بەیانی ئەمڕۆ لە کاتی نیشتنەوەدا لە فڕۆکەخانەی کرماشان بە هۆی کێشە لە چەرخی بەرەوەیدا، لە باندەکەی لای دا.\nناوبراو جەختی کرد: تەواوی ١٠٢ موسافر و ٨ خزمەتگوزارەکەی ئەو گەشتە لە تەندروستی تەواودان و گواستراونەتەوە بۆ ترازیتی فڕۆکەخانە.\nبەرپرسێکی کۆمپانیای فڕۆکەیی کۆماری ئیسلامی ئێرانیش لە گفتوگۆ لە گەڵ هەواڵنێری مێهر جەختی کرد: ئەو فڕۆکە لە باند نەچووەتە دەرەوە بەڵکوو بە هۆی کێشەی چەرخی بەرەوەی، لە باندەکە لای داوە.


دووەم پاشایان 23 – Kurdi Sorani Standard (KSS) | Biblica\nدووەم پاشایان 23 – Kurdi Sorani Standard (KSS)\nدووەم پاشایان 23:1-37\n1ئینجا پاشا ناردی و هەموو پیرانی یەهودا و ئۆرشەلیمی کۆکردەوە. 2لەگەڵ هەموو گەلی یەهودا و دانیشتووانی ئۆرشەلیم، کاهین و پێغەمبەرەکان و هەموو گەل لە گەورەوە هەتا بچووک چوونە پەرستگای یەزدان. لەبەردەمیان تەواوی وشەکانی پەڕتووکی پەیمانی خوێندەوە، ئەوەی لە پەرستگای یەزدان دۆزرایەوە. 3پاشا لەلای کۆڵەکەکە ڕاوەستا و لەبەردەم یەزدان پەیمانی دا23:3 ئەم پەیمان بەستنە وەک نوێکردنەوەی پەیمانە کۆنەکەیە کە یەزدان لەگەڵ موسا و گەلەکەی بەستبووی، بڕوانە دەرچوون 24:3-8. کە دوای یەزدان بکەوێت و بە هەموو دڵ و گیانییەوە فەرمان و یاسا و فەرزەکانی بەجێبهێنێت، بۆ ئەوەی وشەکانی ئەم پەیمانەی لەم پەڕتووکەدا نووسراوە پەیڕەو بکرێت، هەموو گەلیش پابەندی پەیمانەکە بوون.\n4ئینجا پاشا فەرمانی دا بە حیلقیای سەرۆک کاهین و کاهینەکانی کۆمەڵی دووەم و دەرگاوانەکان کە هەموو ئەو قاپوقاچاغانەی بۆ بەعل و ئەشێرا و هەموو هێزەکانی ئاسمان دروستکراون، لە پەرستگای یەزدان ببەنە دەرەوە و لە دەرەوەی ئۆرشەلیم لە کێڵگەکانی دۆڵی قدرۆن بیانسووتێنن و خۆڵەمێشەکەشی ببەنە بێت‌ئێل. 5کاهینە بتپەرستەکانیشی نەهێشت کە پاشاکانی یەهودا دایاننابوون تاکو لە نزرگەکانی سەر بەرزایی و لە شارۆچکەکانی یەهودا و دەوروبەری ئۆرشەلیم بخوور بسووتێنن، ئەوانەی بۆ بەعل و خۆر و مانگ و کەلووەکان و هەموو ئەستێرەکانی ئاسمان بخووریان دەسووتاند. 6ئەو ستوونە ئەشێرایەشی لە پەرستگای یەزدانەوە بردە دۆڵی قدرۆن لە دەرەوەی ئۆرشەلیم و لەوێ سووتاندی، کوتای هەتا بووە خۆڵ، خۆڵەکەشی بەسەر گۆڕی مردووانی خەڵکەکە بە با کرد. 7ماڵی پیاوە لەشفرۆشەکانیشی ڕووخاند کە لەناو پەرستگای یەزدان بوون، ئەوەی کە ژنان لەوێ پەردەیان بۆ بتە ئەشێراکە دەچنی.\n8یۆشیا هەموو کاهینەکانی لە شارۆچکەکانی یەهوداوە هێنا و ئەو نزرگانەی سەر بەرزایی گڵاوکرد کە کاهینەکان لەوێ بخووریان دەسووتاند، لە گەڤەعەوە هەتا بیری شابەع. نزرگەکانی دەروازەکانیشی ڕووخاند، ئەوەی لە بەردەم دەروازەی یەشوعی فەرمانڕەوای شارەکە بوو کە دەکەوتە لای چەپی دەروازەی شارەکە. 9هەرچەندە کاهینی نزرگەکانی سەر بەرزایی بۆیان نەبوو بچنە قوربانگای یەزدان لە ئۆرشەلیم، بەڵام لەگەڵ براکانیان نانی فەتیرەیان خوارد.\n10ئینجا تۆفەتی دۆڵی بەن‌هینۆمی گڵاوکرد بۆ ئەوەی کەس کوڕەکەی یان کچەکەی بۆ مۆلەخ23:10 خوداوەندێکی کەنعانییە بتپەرستەکان بووە، بۆ پەرستنی هەستاون بە تێپەڕاندنی منداڵەکانیان بەناو ئاگردا. بڕوانە دووەم پوختەی مێژوو 28:3. وەک قوربانی نەسووتێنێت. 11ئەو پەیکەری ئەسپانەش کە پاشاکانی پێشووی یەهودا بۆ خۆر تەرخانیان کردبوو، لە دەروازەی پەرستگای یەزدان ڕایماڵین. لە حەوشەکەی نزیک ژوورەکەی ناتان‌مەلەخی کاربەدەست بوون. پاشان یۆشیا گالیسکە تەرخانکراوەکانیشی بە ئاگر سووتاند، کە بۆ پەرستنی خۆر بەکاردەهێنران.\n12ئەو قوربانگایانەشی تێکدا کە پاشاکانی یەهودا لە سەربانی ژووری سەرەوەی ئاحاز دروستیان کردبوو، هەروەها ئەو قوربانگایانەی کە مەنەشە لە هەردوو حەوشەکەی پەرستگای یەزدان بنیادی نابوون. پاشا لەوێش دووری خستنەوە، وردوخاشی کردن و دار و بەردەکەیان لە دۆڵی قدرۆن بە با کرد. 13ئەو نزرگانەی سەر بەرزاییش کە لە ڕۆژهەڵاتی ئۆرشەلیمن لەلای باشووری گردی گەندەڵین، ئەوانەی کە سلێمانی پاشای ئیسرائیل بنیادی نان بۆ عەشتۆرەتی خواژنە قێزەونی سەیدائییەکان و کەمۆشی خوداوەندی قێزەونی مۆئابییەکان و مۆلەخی خوداوەندی قێزەونی عەمۆنییەکان، پاشا هەموویانی گڵاوکرد. 14یۆشیا بەردە تەرخانکراوەکانی شکاند و ستوونە ئەشێراکانی بڕییەوە، شوێنەکانی بە ئێسکی خەڵک پڕکردەوە.\n15هەروەها ئەو قوربانگایەی لە بێت‌ئێلە، ئەو نزرگەیەی سەر بەرزایی کە یارۆڤعامی کوڕی نەڤات دروستی کرد، ئەوەی بەهۆیەوە ئیسرائیلی تووشی گوناه کرد، یۆشیا ئەو قوربانگایە و ئەو نزرگەیەی سەر بەرزاییشی ڕووخاند، نزرگەکەی سووتاند و کوتای هەتا بووە خۆڵ، ستوونە ئەشێراکەشی سووتاند. 16ئینجا یۆشیا ئاوڕی دایەوە و ئەو گۆڕانەی بینی کە لەوێ لە چیاکە بوون، ناردی و ئێسکەکانی لە گۆڕەکانەوە برد و لەسەر قوربانگاکە سووتاندنی و گڵاوی کرد، بەپێی ئەو فەرمایشتەی یەزدان کە پیاوەکەی خودا بانگەوازی پێی کرد، ئەوەی بانگەوازی بەم فەرمایشتە کرد.\n17ئینجا پاشا پرسیاری کرد: «ئەو کێلی گۆڕە چییە لەوێ دەیبینم؟»\n18پاشا گوتی: «لێیگەڕێن، کەس ئێسکەکانی نەجوڵێنێت.» جا وازیان لە ئێسکەکانی ئەو هێنا لەگەڵ ئێسکەکانی ئەو پێغەمبەرەی کە لە سامیرەوە هاتبوو.\n19هەروەها یۆشیا هەموو نزرگەکانی سەر بەرزایی کە شارۆچکەکانی سامیرە بوون، ئەوانەی پاشاکانی ئیسرائیل بۆ پەستکردنی یەزدان دروستیان کردبوو، تێکی دان و هەموو ئەوەی پێکردن کە لە بێت‌ئێل کردبووی. 20هەموو کاهینەکانی نزرگەکانی سەر بەرزاییش کە لەوێ بوون لەسەر قوربانگاکان سەری بڕین، ئێسکی مرۆڤی لەسەر قوربانگاکان سووتاند و پاشان گەڕایەوە ئۆرشەلیم.\n21پاشا فەرمانی بە هەموو گەل دا و گوتی: «جەژنی پەسخە بۆ یەزدانی پەروەردگارتان بکەن، وەک ئەوەی لەم پەڕتووکی پەیمانەدا نووسراوە.» 22جەژنی پەسخەی ئاوا نەکراوە، نە لە سەردەمی ڕابەران کە دادوەریێتی ئیسرائیلیان کردووە و نە لە هەموو سەردەمەکانی پاشاکانی ئیسرائیل و پاشاکانی یەهودا. 23بەڵام لە ساڵی هەژدەیەمینی یۆشیای پاشا ئەم جەژنەی پەسخە لە ئۆرشەلیم بۆ یەزدان گێڕدرا.\n24هەروەها یۆشیا هەموو نێوانگر و ڕۆح ئامادەکار و پەیکەر و بت و هەموو پەیکەرە قێزەونەکان کە لە خاکی یەهودا و لە ئۆرشەلیم دەبینران لەناوی بردن، بۆ ئەوەی دەقی ئەو فێرکردنانە پەیڕەو بکات کە لەناو ئەو پەڕتووکە نووسراون کە حیلقیای کاهین لە پەرستگای یەزدان دۆزییەوە. 25هیچ پاشایەک لەپێش خۆی وەکو یۆشیا نەبوو، کە بە هەموو دڵ و گیان و هێزییەوە بگەڕێتەوە لای یەزدان، بەپێی هەموو تەوراتی موسا، لەپاش ئەویش کەسی وەک خۆی نەبوو.\n26بەڵام گڕی تووڕەییە مەزنەکەی یەزدان دانەمرکایەوە، چونکە تووڕەییەکەی بەسەر یەهوداوە گڕی گرتبوو بەهۆی هەموو ئەو کارانەی کە مەنەشە یەزدانی پێ پەست کردبوو. 27ئیتر یەزدان فەرمووی: «هەروەها یەهوداش لەبەردەمم لادەبەم، هەروەک چۆن ئیسرائیلم لابرد، ئەم شارەش کە هەڵمبژارد، ئۆرشەلیم، لەگەڵ ئەو پەرستگایە ڕەت دەکەمەوە کە گوتم: ”ناوی من لەوێ دەبێت“23:27 بڕوانە یەکەم پاشایان 8:29..»\n28ڕووداوەکانی دیکەی پاشایەتی یۆشیا و هەموو ئەوەی کردی لە پەڕتووکی کاروباری ڕۆژانەی پاشاکانی یەهودا تۆمار کراون.\n29لە ماوەی پاشایەتی یۆشیا، نێخۆی فیرعەونی میسر چوو لەلای ڕووباری فورات یارمەتی پاشای ئاشور بدات. یۆشیا پاشا چوو بەرەنگاری بێتەوە، بەڵام نێخۆ لە مەگیدۆ ڕووبەڕووی بووەوە و کوشتی. 30خزمەتکارەکانی بە مردوویی لە مەگیدۆوە خستیانە ناو گالیسکەوە و هێنایانە ئۆرشەلیم، لە گۆڕەکەی خۆیدا ناشتیان. ئینجا گەلی خاکەکە یەهۆئاحازی کوڕی یۆشیایان برد و دەستنیشانیان کرد، لە جێی باوکی کردیانە پاشا.\n31یەهۆئاحاز گەنجێکی بیست و سێ ساڵان بوو کە بوو بە پاشا، سێ مانگ لە ئۆرشەلیم پاشایەتی کرد، ناوی دایکی حەموتەلی کچی یەرمیا بوو، خەڵکی لیڤنا بوو. 32لەبەرچاوی یەزدان خراپەکاری کرد، هەروەک ئەوەی باوباپیرانی کردیان. 33جا نێخۆی فیرعەون لە ڕیڤلە لە خاکی حەمات بەندی کرد، تاکو لە ئۆرشەلیم پاشایەتی نەکات. هەروەها سەرانەی بەسەر یەهودا سەپاند، سەد تالنت زیو23:33 کەمێک زیاتر لە 3,4 تەنی زیو دەبوو. و تالنتێک زێڕ23:33 تالنتێک: نزیکەی 3,4 کیلۆگرام.. 34هەروەها نێخۆی فیرعەون ئەلیاقیمی کوڕی یۆشیای لە جێی یۆشیای باوکی کردە پاشا و ناوەکەی گۆڕی بۆ یەهۆیاقیم، یەهۆئاحازیشی بردە میسر و لەوێ مرد. 35یەهۆیاقیم بۆ ئەوەی زێڕ و زیوەکە بداتە فیرعەون کە داوای لێی کردبوو باجی خستە سەر خاکەکە بۆ کۆکردنەوەی زێڕ و زیو لە خەڵکەکە بەگوێرەی توانایان، ئەو زێڕ و زیوە بدەنە نێخۆی فیرعەون.\n36یەهۆیاقیم گەنجێکی بیست و پێنج ساڵان بوو کە بوو بە پاشا، یازدە ساڵ لە ئۆرشەلیم پاشایەتی کرد، ناوی دایکی زەڤیدای کچی پەدایا بوو، خەڵکی ڕومە بوو. 37لەبەرچاوی یەزدان خراپەکاری کرد، هەروەک ئەوەی باوباپیرانی کردیان.\nKSS : دووەم پاشایان 23


بڕیارا مەسرور بارزانی بۆ دابەشکرنا 10 ملیۆن لترێن گازێ بسەر هاوڵاتیێن دهۆکێ دا نەهاتە جێبەجێکرن - پرس بادینی\nHome سڵایدشۆو کوردستان گرنگ هەواڵ بڕیارا مەسرور بارزانی بۆ دابەشکرنا 10 ملیۆن لترێن گازێ بسەر هاوڵاتیێن دهۆکێ دا نەهاتە جێبەجێکرن\nبڕیارا مەسرور بارزانی بۆ دابەشکرنا 10 ملیۆن لترێن گازێ بسەر هاوڵاتیێن دهۆکێ دا نەهاتە جێبەجێکرن\nپرس بادینی 8:45:00 PM سڵایدشۆو, کوردستان, گرنگ, هەواڵ,\nلدۆیڤ دۆیڤچوونەکا پرس میدیا، دیاربوو کو بڕیارا مەسرور بارزانی بۆ دابەشکرنا 10 ملیۆن لترێن گازێ بسەر هاوڵاتیێن دهۆکێ دا نەهاتە جێبەجێکرن .\nپشتی بەریا مەهەکێ پێلەکا زێدەیا سەڕمایێ و بەفر و باران بارینێ پارێزگەها دهۆکێ ڤەگرتی، مەسرور بارزانی سەرۆکێ حکومەتا هەرێما کوردستانێ، بڕیار دا 10 ملیۆن لترێن گازێ بسەر هاوڵاتیان دا دابەشبکەت، فەرهاد ئەتروشی پارێزگارێ دهۆکێ ل وی دەمی ئەڤ چەندە دکۆنگرەیەکێ ڕۆژنامەڤانی دا پشتڕاستکر .\nبەلێ پشتی بوورینا مەهەکێ، و بدوماهی هاتنا پێلا سەڕمایێ و بەفر و بارانێ، تا نها ئەو بڕیارا مەسرور بارزانی نەهاتیە جێبەجێکرن، و ئەو 10 ملیۆن لترێن گازێ بسەر هاوڵاتیان دا نەهاتینە دابەشکرن، ئەڤ نووچەیە ژی چەندین بەرپرسێن ئیداریێن دهۆکێ کو نەڤیایە ناڤێ وان بهێتە ئاشکراکرن بۆ پرس میدیا پشتڕاستکر کو ئەو گازە بسەر هاوڵاتیان دا نەهاتیە دابەشکرن .\nBy پرس بادینی at 8:45:00 PM


سه‌ردانی پارتی دێمۆکراتی پێشکه‌وتنخوازی کوردی سووریه و پارتی سوسیالیستی کوردستانی تورکیه، له ده‌فته‌ری سیاسیی حیزبی دێمۆکرات\nزایینی: ١٣-٠٨-٢٠١٢ - هەتاوی: ١٣٩١/٠٥/٢٣ - ١٧:٤٦ تاران قه‌باره‌ی فۆنت:\nکوردستان میدیا: سێ پارتی هه‌رکام له پارچەیەکی کوردستان له ده‌فته‌ری سیاسیی حیزبی دێمۆکراتی کوردستانی ئێران کۆبوونه‌وه.\nبه‌پێی راپۆرتی هه‌واڵنیری کوردستان میدیا، رۆژی دووشه‌ممه رێکه‌وتی ٢٣ی گه‌لاوێژی ١٣٩١ی هه‌تاوی، هه‌یئه‌تێکی پارتی دێمۆکراتی پێشکه‌وتنخوازی کوردی سووریه، به سه‌رپه‌رستی به‌ڕێز "حه‌مید ده‌روێش" سکرتێری گشتی و هه‌یئه‌تێکی پارتی سوسیالیستی کوردستانی تورکیه به سه‌رپه‌رستی به‌ڕێز "مه‌سعوود ته‌ک" سکرتێری گشتی پارتی سوسیالیست، سه‌ردانی ده‌فته‌ری سیاسیی حیزبی دێمۆکراتی کوردستانی ئێرانیان کرد و له‌لایه‌ن هه‌یئه‌تێکی حیزبی دێمۆکراته‌وه به سه‌رپه‌رستی به‌ڕێز "مسته‌فا هیجری" سکرتێری گشتیی حیزب، پێشوازییان لێکرا.\nله‌و دانیشتنه سێ قۆڵییه‌دا داویین ئالوگۆڕه‌کانی ناوچه‌که و هه‌رکام له پارچه‌کانی کوردستان تاوتوێ کران و ئالوگۆری بیروڕایان له‌سه‌ر کرا.\nله‌و دانیشتنه دۆستانه‌یه‌دا هه‌رسێ لایه‌ن ره‌وشی هه‌نووکه‌ی کورد و کوردستانیان تاوتۆی کرد و باردۆخی نه‌ته‌وه‌ی کوردیان له هه‌کام له به‌شه‌کانی کوردستان هه‌ڵسه‌نگاند، به‌تایبه‌تی ره‌وشی ئه‌مڕۆی کوردستانی سووریه هاته به‌رباس و به هه‌لێکی مێژووی بۆ کوردانی ئه‌م به‌شه له کوردستانیان زانی و هیوادار بوون سه‌رجه‌م لایه‌نه سیاسییه‌کانی کوردستانی سووریه، به واقیع‌بینییه‌وه سه‌یری رووداوه‌کانی ناوچه‌که و سووریه بکه‌ن، تاکوو بتوانن وێڕای پاراستنی به‌رژه‌وه‌ندییه باڵاکانی نه‌ته‌وه‌ی کورد، مافه نه‌ته‌وه‌ییه‌کانی گه‌له‌که‌مان له‌و به‌شه له کوردستان مسۆگه‌ر بکه‌ن.\nئه‌م دانیشتنه له‌سه‌ر به‌هێزتر بوونی پێوه‌ندییه‌کانی هه‌موو لایه‌ناکان پێداگری کرده‌وه.


وێنه‌ی مامۆستاكه‌و هاوسه‌ره‌كه‌ی كه گیانیله‌ده‌ستدا\nبەشیر حەداد، جێگری سەرۆکی ئەنجومەنی نوێنەرانی عێراق هێزه‌كانی پۆلیس‌و پەرلەمانتارانی کەرکوک له‌ئه‌نجومه‌نی نوێنه‌ران رادەسپێرێت بەدواداچون بۆ روداوەکەی نەخۆشخانەی کۆماری كه‌ركوك بکەن.\nئاوێنه: دوای بڵاوبونه‌وه‌ی گرته‌یه‌كی ڤیدیۆیی له‌تۆره‌كۆمه‌ڵایه‌تییه‌كان كه مامۆستایه‌كی شاری كه‌ركوك به‌ناوی محه‌مه‌د كه‌ریم جه‌باری ده‌ده‌كه‌وێت كة ده‌ستی به‌كه‌له‌پچه به‌ستراوه به‌قه‌ره‌وێڵه‌یه‌كه‌وه كه ته‌رمی هاوسه‌ره‌كه‌ی له‌سه‌ر دانراوه، ئه‌مرۆ سێشەممە بەشیر خەلیل حەداد لەرێگەی تەلەفۆنەوە پەیوەندی بەبەڕێوەبەرایەتیی گشتی پۆلیسی کەرکوکەوە کردو رایسپارد تاوەکو لیژنەیەکی تایبەتی لەلایەنە پەیوەندیدارەکان دروست بکەن بۆ ئەوەی بەدواداچون بۆ ئەو روداوە بکەن کە لەنەخۆشخانەی کۆماری شاری کەرکوک رویداوە.\nبەشیر حەداد ئاماژەی بەوەداوه، پێویستە دامودەزگاکان و کارمەندان و فەرمانبەرانی حکومەت بەئەرکی سەرشانی خۆیان هەستن و لەخزمەت هاوڵاتیاندا بن.\nوتوشیه‌تی، "هەر کەس‌و لایەنێک لەو روداوەدا تاوانبار بێت پێویستە سزا بدرێت تاوەکو جارێکی دیکە روداوێکی نەخوازراوی لەو شوەیە روونەداتەوە."\nجێگری سەرۆکی ئەنجومەنی نوێنەرانی عێراق، پەرلەمانتارانی کەرکوکی ئەنجومەنی نوێنەرانی عێراقیشی راسپارد بەدواداچون بۆ کارەکانی ئەو لیژنەیە بکەن و چاودێربن بەسەریەوەو گوشار دروست بکەن تاوەکو بەزوترینکات تاوانباری ئەو رووداوە دەستنیشان بکرێت.\nله‌باره‌ی ڕوداوه‌كه‌وه ره‌ئوق سه‌عدوڵا، سه‌رۆكی گروپی هه‌ڵوێستی مامۆستایان رایگه‌یاندووه، "مامۆستا محه‌مه‌د له‌خه‌رجی خۆی هه‌شت بوتڵ ئۆكسجینی كڕیوه بۆ خێزانی كه توشی كۆرۆنا بووه، به‌ڵام كارمه‌ندانی ته‌ندروستی نه‌خۆشخانه‌كه ئۆكسجینه‌كه‌یان به‌نه‌خۆشی تر داوه، ئه‌و ناعه‌داله‌تییه‌ش مایه‌ی قبوڵكردن نه‌بووه".\nئه‌و مامۆستایه له‌سه‌ر دابینةكردنی ئۆكسجین بۆ هاوسه‌ره‌كه‌ی، له‌گه‌ڵ كارمه‌ندانی نه‌خۆشخانه‌دا بۆته ده‌مه‌قاڵی‌و "له‌وكاته‌دا ئامێرێكی پزیشكی تایبه‌ت به‌هه‌ناسه‌دانی شكاندوه".\nبه‌وهۆیه‌وه هێزه‌كانی پۆلیس مامۆستاكه‌یان ده‌ستگیركردوه‌و ده‌ستیان به‌كه‌له‌پچه‌یه‌ك به‌و قه‌ره‌وێڵه‌یه‌وه به‌ستۆته‌وه كه ته‌رمی ژنه‌كه‌ی له‌سه‌ر بووه‌و به‌هۆی كۆرۆناوه گیانیله‌ده‌ستداوه.\nمامۆستا محه‌مه‌د جه‌باری، دره‌نگانی شه‌وی رابردو به‌كه‌فاله‌ت ئازادكرا، تا ئه‌مڕۆ به‌شداری به‌خاكسپاردنی ته‌رمی هاوسه‌ره‌كه‌ی بكات.\nئه‌مرۆش ژماره‌یه‌ك له‌مامۆستایانی شاری كه‌ركوك گردبونه‌وه‌یه‌كی ناڕه‌زاییان ئه‌نجامدا دژی مامه‌ڵه‌ی ته‌ندروستی به‌رانبه‌ر هاوپیشه‌كه‌یان له‌نه‌خۆشخانه.


ژنێکی دیکە بە پەت خنکا | ROJnews\nژنێکی دیکە بە پەت خنکا\nچوؤرشەممە, 11 يول 2018 - 08:56\nژنێکی دیکە بە پەت خنکا و تەنیا لە دوو شەودا دوو ژن بە هەمان ڕووداو گیانیان لەدەستداوە.\nبەگوێرەی ڕاگەیەندراوێکی پۆلیسی ڕاپەڕین، "شەی ڕابردوو کاتژمێر ٨:٣٠ خولەک لە گوندی دووگمان-ی سەر بە شارەدێی سەنگەسەر-ی شارۆچکەی قەڵادزێ لە ئیدارەی ڕاپەڕین، ژنێک بەناوی (س . ئـ . ئـ) لەدایک بووی ساڵی ١٩٩٠ پیشەی ژنی ماڵ بە خنکاوی گەیەندرایە نەخۆشخانەی گشتیی قەڵادزێ".\nهەر لە ڕاگەیەندراوەکەدا هاتووە:"بە وتەی کەسوکاری لەماڵ بە پەت خۆی خنکاندووە و دایکی دوو منداڵیشە".\nڕاشگەیەندراوە:"پاش توێکاری بۆ تەرمەکەی ڕادەستی کەسوکارەکەی کرایەوە و تائێستا هۆکارەکەی نەزاندراوە، پەڕاوی لێکۆڵینەوە بۆ ڕووداوەکە کراوەتەوە و لێکۆڵینەوەش بەردەوامە".\nئەمە لەکاتێکدایە، کە شەوی پێشتریش، واتا شەوی ٩ی ئەم مانگە، لە شارۆچکەی شارەزووری سەر بە پارێزگای سلێمانی کچێکی تەمەن ١٥ ساڵ بە بە خنکا، کە بە وتەی کەسوکارەکەی "خۆی خنکاندبوو".\nلە ئەمساڵدا خنکان بە پەت لەلایەن هەردوو ڕەگەز و تایبەت ژنان زۆر زیادییکردووە و لەهەموو ڕووداوەکانیشدا کەسوکاری قوربانیی دەڵێن، کە ئەوکەسە خۆی خۆی خنکاندووە.\nبەپێی ئامارێک، کە ڕۆژنیوز ڕۆژانە لەگەڵ ڕووداوەکان لای خۆی تۆماریکردووە، لە سەرەتای ئەمساڵەوە هەتا ئەمڕۆ، ١٨٤ کەس لە هەردوو ڕەگەز لە باشوری کوردستان کوژراون یان خۆیان کوشتووە، ئەمە بێجگە لەو کوشتنانەی، کە بەهۆی کردەوەی تیرۆرستییەوە ڕوودەدەن و ئەوانەی کە بە ڕۆژنیوز نەگەیشتوون.


مەزڵوم کۆبانی - ویکیپیدیا، ئینسایکڵۆپیدیای ئازاد\nمەزڵوم کۆبانی عەبدی\nمەزڵوم عەبدی لە تشرینی یەکەمی ٢٠١٩\nبە کوردی: Mezlûm Ebdî\nبە عەرەبی: مظلوم عبدي\nفەرھاد عەبدی شاھین\nنز. ١٩٦٧ (٥١–٥٢ ساڵ)\nفەرھاد عەبدی شاھین ناسراو بە مەزڵوم کۆبانی، مەزڵوم عەبدی یانیش شاھین سلۆ کەسایەتی سەرکردەی سەربازی کوردی ڕۆژاوایە. لە ئێستادا مەزڵووم فەرماندەی گشتیی ھێزە دیموکراتەکانی سووریایە.\nلە ئەیلوولی ٢٠١٩، لەکاتی ھێرشەکانی ٢٠١٩ی ڕۆژاوا لەلایەن تورکیاوە ئەوا بەناچاری لەگەڵ سوپای سوریا و ڕووسیا ڕێکدەکەوێت، مەزڵوم لەسەر ئەو ڕێککەوتنە وتی «ئەگەر ناچاربین لەنێوان سازش و جینۆساید یەکێک ھەڵبژێرین ئەوا ئێمە خەڵکی خۆمان ھەڵدەبژێرین».\n^ "Mazlum Kobani kimdir?". BBC News Türkçe (به تورکی). 2019-10-25. Retrieved 2019-10-25.\n^ Acun, Keskin; Bünyamin, Can (2017). "THE PKK'S BRANCH IN NORTHERN SYRIA PYD-YPG" (PDF) (به تورکی). Ankara: SETA. Archived from the original (PDF) on ١٧ی شوباتی ٢٠١٩. Retrieved ١٦ی تشرینی دووەمی ٢٠١٩. Check date values in: |access-date=, |archive-date= (help)\n^ میتی تورکیا لەگەڵ عەبدوڵا ئۆجەلان‌و کوردانی ڕۆژاڤا کۆدەبێتەوە Archived ١٤ی تشرینی یەکەمی ٢٠١٩, لە وەیبەک مەشین.، پەڕەگراف، لە ١٤ی ئەیلوولی ٢٠١٩ ھێنراوە.\n^ Wilgenburg, Wladimir van (3 May 2019). "Syrian Kurdish leader reveals indirect negotiations with Turkey". Kurdistan24 (به ئینگلیزی). Kurdistan 24. Archived from the original on ٢٨ی ئابی ٢٠١٩. Retrieved 28 August 2019. Check date values in: |archive-date= (help)\n^ Wright, Robin (2019-04-04). "How Trump Betrayed the General Who Defeated ISIS" (به ئینگلیزی). ISSN 0028-792X. Retrieved 5 April 2019.\n^ ماڵپەڕی foreignpolicy، لەلایەن مەزڵووم عەبدی | OCTOBER 13, 2019, 1:27 PM\nوەرگیراو لە «https://ckb.wikipedia.org/w/index.php?title=مەزڵوم_کۆبانی&oldid=741756»\nیادکردهای دارای منبع به زبان تورکی\nئەو وتارانەی دەقی کوردییان تێدایە\nئەم پەڕەیە دواجار لە ٠٠:٢٢ی ٩ی کانوونی دووەمی ٢٠٢١ نوێ کراوەتەوە.


ANF | یەنەکە ئەنجامی هەڵبژاردنەکانی لە هەولێر رەت کردەوە\nیەنەکە ئەنجامی هەڵبژاردنەکانی لە هەولێر رەت کردەوە\nیەکێتی نیشتیمانی کوردستان ئاماژەی بەوەکرد، ئەنجامەکانی دەنگدان لە هەولێر دەستکاریی کراون و تەواوی پرۆسەکە ڕەتدەکەنەوە.\nدووشه‌ممه, 11 Oct 2021, 17:06\nلە هەولێر لیژنەی باڵای هەڵبژاردنی یەکێتی نیشتیمانی کوردستان کۆنگرەیەکی ڕۆژنامەنووسییان ئەنجامدا.\nلە کۆنگرەکەدا د.مەجید ئەحمەد ڕاگەیەندراوی لیژنەکەی خوێندەوە.\nلە راگەیەنراوەکەدا هاتووە، هەر چوار کاندیدەکەی یەکێتی دەنگی پێویستیان هێنابوو، سەرباری فشار و ئەنجامەکان دەستکاریی کراون. لە هەر چوار بازنەکە دەنگی هاوپەیمانیی و بەشێک لە کاندیدەکانی دیکە سووتێندراون و کەمکراونەتەوە ئامێرەکان دەستکاریی کراون.\nلە بەشێکی دیکەی راگەیەنراوەکەدا باسی ئەوە دەکرێت، هێزی چەکدار بەکارهێندراوە لەکاتی گواستنەوەی سندوقەکان، چاودێرەکانی ئێمە دەرکراون و دوورخراونەتەوە. بە وردبوونەوە لە ئەنجامەکان دەردەکەوێت ئەم دەنگانە ڕاستیی نین و بە ئەلکترۆنیی داخل کراون.\nلە کۆتاییدا یەنەکە رایگەیاند، وەکو یەنەکە تەواوی پرۆسەی هەڵبژاردن لە هەولێر ڕەت دەکەینەوە و چاوەڕێی ئەنجامی سکاڵاکانین. لیژنەی هەڵبژاردنی یەنەکە، جەختیکردەوە” بە ڤیدیۆ لامانە، ئامێری دەنگدان و سندوقی دەنگدان لە هەولێر براونەتە دەرەوەی بنکە و هێندراوەتەوە”.


وەیس نایف:حکوومەتا عێراقێ دكارت ب ساناهى پەکەکێ ژ شنگال دەربێخت - رۆژناما بنگەهێ لالش\nسەرۆکێ هەرێما کوردستانێ دێ سەره‌دانا ئوردن كت\nوەزارەتا پلاندانانێ: ژمارا ئاكنجيێن هەرێما کوردستانێ زێده‌تر ژ شەش ملیۆن کەسايه\nبنگەهێ لالش پیرۆزباهیا رێڤەبەرێ کارەبا شەمالێ دکە\nنوونه‌رێ يونيتاد سه‌ره‌دانا بنگه‌هێ لالش ل دهۆكێ كر\nپه‌روه‌ردا دهۆكێ و بنگه‌هێ لالش دوو ليژنه پێكئينان\nمه‌سروور بارزانی: ناخوازین پشتبه‌ستنێ بتنێ ب په‌ترۆلێ بكه‌ین\nكارەبا نیشتمانی دێ كێم بت\nوەزارەتا کار: هاتنا کرێکارێن بیانى بۆ هەرێما کوردستانێ 50%کێمبوويه\nپارتی دخوازێ ل نەتەوەيێن ئێكگرتى دكت چاڤدێريا هەلبژارتنێن عێراقێ بکن\nناڤێ خوشك و برایه‌كى ژبه‌ر بلنديا به‌ژنێ ل په‌رتۆكا گینس دا هاتنه تۆماركرن\nالتاريخ: تشرینی یه‌كه‌م 27, 2020\nسەرۆکی پێشووی ئەنجوومەنی شارەدێی شنگال گوتی، ئەو ھاشوھۆشەی پەکەکە دەیکات و خەڵکی خۆی دێنێتە سەر شەقام و ھەرەشە دەکات ھیچ سوودی نییە، حکوومەتی عێراق دەتوانێ لەماوەیەکی کەمدا دەریان بکات.\nوەیس نایف سەرۆکی پێشووی ئەنجوومەنی شارەدێی شنگال بە “وشە”ی گوت، ئەو ھاشوھۆشەی پەکەکە لە شنگال و میدیای خۆیان دەیکات و ھەڕەشەی شەڕ دەکەن و ناچنە دەرێ لە شنگال، تەنیا چەند کەسێکن و دەیانەوێت لەڕێی ئەوانەوە وابکەن لە شنگال بمینێنەوە، ئەگەر نا بڕیار درا کە لەشنگال دەربکرێن و تازە کۆتایی پێ ھاتووە.\nوەیس نایف گوتی، پەکەکە راست ناکات کە دەڵێت خەڵکی شنگال لەگەڵ ئەوانە، چونکە 80%ـی خەڵک لە ھەرێمی کوردستانن و پشتگیریی لە حکوومەتی ھەرێم دەکەن و دژی پەکەکەن، بەھۆی نەبوونی حکوومەتی ھەرێم لە شنگال نەگەراونەتەوە و ئەوانەی لە شنگالیشن دژی پەکەکەن، بۆیە ئەگەر حکوومەتی عێراق بیەوێت لە ماوەیەکی کەمدا دەریان دەکەن و ناتوانن یەک شتیش بکەن.\nزیاتر گوتی، ئەوەی پەکەکە دەیکات بۆ بەرژوەندیی خەڵکی شنگال نییە و بۆ ئەوەیە ئەو قاچاغچیاتیەی لە شنگال دەیکەن لەدەستیان نەچێت، بۆیە لەرێی میدیوەا جنێو دەدەن و چەند کەسێکیان ھێناوە گوایە خۆپیشاندان دەکەن ئەمەش ھیچ سوودی بۆ ئەوان نابێت.\nالسابق: وەزیرێ په‌روه‌ردێ: هەر دەما پێدڤى بیت دێ دەرگەهێن خواندنگەهان گرین\nالتالى: 95% خه‌لكێ شنگال دژى پەکەکێ نه\nب پشكداريا بنگه‌هێ لالش كۆربه‌ندا هه‌رێمى يا مافێ كێمينه‌يان هاته گێران


لە دۆرێ بونیاتنانی كەسایەتی قوتابی لە سمینارێكدا باسكرا | دەزگاى زارى کرمانجى\nلە دۆرێ بونیاتنانی كەسایەتی قوتابی لە سمینارێكدا باسكرا\nرەمەزان هەرنی – دەڤەری بارزان : بەشی رۆشنبیری و هونەری بارزان لە قوتابخانەی دۆرێ سمینارێكیان رێكخست بۆ عەبدولعەزیز محسن بارزانی سەرۆكی ئینستوتی رۆشنبیری گشتی دهۆك لەبارەی بۆنیاتنانی كەسایەتی قوتابی لە هۆڵی قوتابخانەی دۆرێ .\nعەبدولعەزیز محسن بارزانی، سەرۆكی ئینستوتی رۆشنبیری گشتی دهۆك و كورگێر بۆ زاری كرمانجی گوتی:" لە هوڵی قوتابخانەی ئامادەیی دۆرێ سمینارێكمان پێشكەشكرد بۆ 150 قوتابی كە لە لایەن بەشی رۆشنبیری و هونەری بارزانەوە ئەم سمینارە رێكیان خستبوو لەسەر بابەتە جیاوازەكان .\nعەبدولعەزیز ئەوەشی گوت:" بابەتی سمینارەكەمان لە قوتابخانەی دۆرێ لەسەر ( بۆنیاتنانی كەسایەتی قوتابی ) بۆ كە بەشێوەیەكی وورد باسمان لەو شتانە كرد كە پێویستە قوتابی بە جەستە بكات بۆ ئەوەی بتوانێت ببێتە بۆنیانتەری كەسایەتیەكی بەهێز لەناو كۆمەڵگا و لە رووی زانستی و كۆمەڵایەتیەوە, لە كۆتایی دا قوتابیان بە چەندین پرسیار بابەتەكەیان زیاتر دەولەمەند كر .\nلە كۆتایی سمیناردا بەشی رۆشنبیری و هونەری بارزان خەلاتی رێزلێنانیان بەخشیە عەبدولعەزیز محسن بارزانی , سەرۆكی ئینستوتی رۆشنبیری گشتی دهۆك .\nئامینا عەبدولقادر : كارە هونەرییەكان پێویستی بە داهێنان هەیە\nچەند قوتابییەك لە سۆران سیستەمی كامیرای ناسینەوەی رووخسار لە جیاتی ئامێری پەنجەمۆر دادەهێنن\nچاوان سەردار ی پەیكەرساز: لە كوردستان پەیكەر تەنیا بۆ كەسە مردووەكان دروستدەكرێ


😊 بۆ چارەسەرکردنی خۆڵ و خاشاک گاڵتەوگەپ\n📅 کاتی تۆمارکردن May 2 2013 12:50PM\n... [ زۆرتر... 👁] ✖ ✖ 0 0 ✖ 56% ✍ هـ.ب. 2-5-2013 12:50:44\n🌳 چوارتا: بە گوژمەی زیاتر لە 700 ملیۆن دینار بنکەی گواستنەوەی خۆڵ و خاشاک دروستدەکرێت ژینگەی کوردستان\n📅 کاتی تۆمارکردن Jan 29 2020 3:12PM\nبە مەبەستی کۆکردنەوە و گواستنەوەی خۆڵ و خاشاک لە س [ زۆرتر... 👁] ✖ ✖ 0 2 ✔ 99% ✍ ب.ج. 29-1-2020 15:12:58\n🔤 خاروخاشاک وشە و دەستەواژە\n📅 کاتی تۆمارکردن Feb 25 2019 1:02PM\nئاژاڵ، پڕپیش، پڕپووش، پڕوپووش، پژگاڵ، پوار، پووش، [ زۆرتر... 👁] ✖ ✖ ✖ 0 1 ✔ 82% ✍ ز.س. 25-2-2019 13:02:03\n🔤 خاشاک وشە و دەستەواژە\n📅 کاتی تۆمارکردن Oct 23 2012 8:19PM\nپێناسی رێزمانی: ... پێناسی واتایی: ... رستە: ... [ زۆرتر... 👁] ✖ ✖ 1 0 ✔ 72% ✍ هـ.ب. 23-10-2012 20:19:05\n📷 خاشاکی ژێر پردەکەی کەرکوک وێنە و پێناس\n📅 کاتی تۆمارکردن May 25 2013 12:17AM\n... [ زۆرتر... 👁] ✖ ✖ 0 0 ✔ 70% ✍ هـ.ب. 25-5-2013 0:17:17\n📊 خەرجی فڕێدانی زبڵ و خاشاک لەلایەن حکومەتەوە بەرِێژەی 75% کەمبۆتەوە ئامار و راپرسی\n📅 کاتی تۆمارکردن Apr 4 2017 1:54PM\nدواڕۆژ، نوسینگەی هەولێر وەزارەتی شارەوانی و گەشتو [ زۆرتر... 👁] ✖ ✖ ✖ 0 0 ✔ 89% ✍ هـ.ب. 4-4-2017 13:54:54\n📊 زانیاری تەواو لەسەر کۆکردنەوەی خۆڵ و خاشاکی سلێمانی و بڕی تێچوونی و مەترسییەکانی ئامار و راپرسی\n📅 کاتی تۆمارکردن Nov 5 2016 9:46AM\nدواڕۆژ، هۆگر کەمال لێپرسراوی بەشی خزمەتگوزاری شار [ زۆرتر... 👁] ✖ ✖ ✖ 0 0 ✔ 91% ✍ هـ.ب. 5-11-2016 9:46:33\n📊 زبڵ و خاشاک شەقامەکانی کەرکوک دادەپۆشێت ئامار و راپرسی\n📅 کاتی تۆمارکردن Mar 17 2018 11:39AM\n👁 ئەم بابەتە 2,166 جار بینراوە\nشەقامەکانی شاری کەرکوک بە زبڵ و خاشاک داپۆشراوە، ه [ زۆرتر... 👁] ✖ ✖ 0 0 ✔ 99% ✍ هـ.ب. 17-3-2018 11:39:47


لاوک کونجرینی : لەوە دەچێت بەرزانی خەونەکەی بێتە دی . – WTARIKURD\nلاوک کونجرینی : لەوە دەچێت بەرزانی خەونەکەی بێتە دی .\nچەند ڕۆژێکە عێراق و هەرێمی کوردستان نوقمی کێشە یەکلاکەرەوەکان بووە ، دەسەڵاتدارانی عێراق و هەرێم لەسەر کۆمەڵێك ئاست هاتوهاواریانە . کۆی کێشەکان جگە لە دەستڕۆیشتۆکانی عێراق و هەرێم ، خەڵکی هەردوو بەشەکە بەترسەوە تێی دەڕوانن .\nهەواڵەکانی ناوخۆ و ناوچەکەو جیهان ، ئەم ململانییە دەبەستنەوە بە ململانێی سێبەرەکانی ئەمریکا و ئێران ، لەکاتێکدا هەفتەی ڕابردوو ، وەزیری دەرەوەی ئەمریکا کیریی لەگەڵ بەرپرسانی عێراق و هەرێم کۆبووەوەو ، پشتیوانی ئەمریکای بۆ چاکسازییەکەی عەبادی ڕاگەیەنرا .\nبەرەی مانگرتووەکان پێکهاتووە له به‌شێکی زۆری ده‌وڵه‌تی یاساو ته‌یاری سه‌درو عه‌لاوی و چه‌ند کوتله‌یه‌کی بچووک و دوو ئه‌ندام په‌رله‌مانی کورد .\nبەرەی پێگپارێز پێکهاتووە لە فراکسیۆنه کوردیه‌کان و یه‌کێتی هێزه عێراقیه‌کان ( سونه‌کان ) ، ئه‌نجومه‌نی باڵاو به‌شێک له ده‌وڵه‌تی یاساو چه‌ند کوتله‌ی تر .\nگەرچی شیعەکانە بوون بەدوو بەشەوەو سونەکانیش جگە لەکوتلەی عەلاویی ، کە لەسەر کوتلەی سوونەکان هەژمار دەکرێت کەوتوونەتە سەر بەرەی مانگرتووەکان . بەڵام کوتلەی سوونکان کە زیاتر بە کوتلەی عەرەبە توندڕەوەکان لەگەڵ کورد و ئەنجومەنی باڵا و بەشێکی کوتلەی دەوڵەتی یاسا لەبەشی پێگپارێزەکانن .\nلەم هەرایە بڕوانین ، جگە لەشەڕی دەسەڵات و پێگە ، هیچ کڵێشەیەکی گشتگیری بۆ کۆمەڵگایان پێ نییە ، ئەوانەی لەسەر پێگپارێز ململانێیانە ، دەبێت چ بەرنامەیەکیان هەبێت و بەرەی مانگرتووکان ڕێگر بن ؟ و ، ئەوانەی مان دەگرن دەیانەوێت چ گۆڕانکارییەک لە دەسەڵاتدا بکەن ، کە خۆیان دەسەڵاتی جێبەجێکاریان بەدەستەوەیە .\nلێرەوە بروانینە ، خۆشمەیی ئەم ململانییەی ، کە عیراقی پیا تێپەڕ دەبێت وەک :\n1 – شیعەکان بوون بەدوو بەشەوە ، لەکاتێکدا ئێران باڵادەستی بەسەر بڕیارەکانی عێراق و هەرێم بەتەواوی هەیەو ، مەجلیسی ئەعلا و بەشێک لە کوتلەی دەوڵەتی یاسا ، کە بەشێکی گرنگی پێگپارێزەکانە بە هێزی لاکەرەوەی بڕیارەکانی ئێران دەخوێنرێتەوە . بەشەکەی تر ، کە مانگرتووەکانن ، ئەمانیش ڕاستەوخۆ ئێران دەیان جوڵێنێت .\n2 – کورد لەهەرێم لەنێوا قەیرانێکی قوڵی یاسایی نایەکلاکەرەوەیە لەنێوان پارتی و بزوتنەوەی گۆڕان + لایەکانی تر بەردەوامەو ، چاوەڕوانی کۆتایی هاتنی نایەت . کەچی بزوتنەوەی گۆڕان و پارتی وەک لەوەی لەهەڕێم هیچ کێشەیەکیان نەبێت لەبەغداد کۆک و تەبان .\nلەم هەرایەدا ئێران لەوە گەیشتووە ئەمریکا گۆڕانکاریی لەناوچەکەدا دەکات و ، دەستپێشخەری خۆی دەکات ، بەو شێوەی وەک هێزی باڵادەست لەدابەشکردنەکدا بوونی هەبێت . شیعەکانی کردووە بەدوو بەشەوە بۆ ئەوەی ئۆباڵی دابەشکردنەکە ببەستێتەوە بە کۆی ململانییەکی ناوخۆی عێراق ، نەک بەپیلانی خۆی . ئەمریکاش ئەم هەنگاوەی ئێرانی پێخۆشە ، لەبەر ئەوەی دەبێتە کلیلی کردنەوەی هەنگاوەکانیان . لەسەرو ئەمانەشەوە بەرزانی لە خەونەکەی نزیک دەبێتەوە ، بۆ ئەوەی لەژێر باڵی ئەودا بەیانی سەربەخۆیی دەوڵەتی کوردی بکات .\nبەدیوەکەی تردا گەر زەمینەسازی لەئارادا نەبوو بۆ دابەشکردنەکە ، شیعەکان لەهەردوو بەرەدا بڕیار بەدەستدەبن و پارتیش خەونێکی تری دێتە دی ، ئەویش سەندنەوەی پێگەکەی ئارام شێخ محەمەد ـ ە لە بزوتنەوەی گۆڕان .\nشەماڵ عادل سەلیم : کوردستانێکی وێران و ئاڵایەکی سەراوژێر .\nفەوزی ڕەمزی : ساڵ و ڕۆژمێری کوردی ـ عارەبی ـ زاینی ـ ئێرانی .


پەیامێکی گرنگ لە سەرۆکی چەند زانکۆیەکی کوردستانەوە – زانکۆی پۆلیتەکنیکی سلێمانی\nپەیامێکی گرنگ لە سەرۆکی چەند زانکۆیەکی کوردستانەوە\nئەمڕۆ لە کامپی کۆنی زانکۆی سلێمانی سەرۆکی زانکۆکانی (پۆلیتەکنیکی سلێمانی، سلێمانی، کۆیە، ھەڵەبجە، راپەرین، چەرمۆ) و دەستەی کوردستانی بۆ دیراساتی ستراتیجی و توێژینەوەی زانستی، کۆبوونەوەو پەیامێ گرنگیان ئاراستەی مامستایان و فەرمانبەران و خوێندکاران و کەسوکاریان کردو تێیدا داوا دەکەن، ھیچ شتێک نەبێتە رێگر لەبەردەم وەستاندنی پرۆسەی خوێندن و ھاوکات بەزوترین کاتیش شایستە داراییەکانی مامۆستایان و فەرمانبەرانی زانکۆکان خەرجبکرێت.\nدەقی پەیامی سەرۆکی زانکۆکان:\nوەک ئاگادارن لەسەرەتای خوێندنی ئەمساڵەوە سەرباری بارودۆخی تایبەتی ھەرێمی کوردستان و قەیرانی نەخوازراوی دارایی، بەھەوڵ و ماندووبوون و خۆڕاگری مامۆستایان و فەرمانبەران توانرا بەشێوەیەکی سەرکەوتوو بەردەوامی بە پرۆسەی خوێندن بدرێت و لەھیچ زانکۆیەکی کوردستاندا بایکۆتی ھۆڵەکانی خوێندن نەکرێت، ھەربۆیە جێگەی خۆیەتی کە سوپاسی تایبەتی یەکە بە یەکەی مامۆستایان و فەرمانبەرانی زانکۆکان بکەین، بۆ لەخۆبردویی و دڵسۆزیان لەپێناو سەرکەوتنی پرۆسەی خوێندن لەھەرێمی کوردستان.\nئەنجوومەنی وەزارەتی خوێندنی باڵاو توێژینەوەی زانستی و ئەنجومەنی زانکۆکانی کوردستان پشتیوانی بەردەوام لەباشکردنی ژیان و گوزەرانی مامۆستایان و فەرمانبەرانی زانکۆکان دەکەن، ھەربۆیە لەدوا کۆبوونەوەی ئەنجومەنی وەزاتدا لەڕێکەوتی (٢٧/٣/٢٠١٨) لەبەر ڕۆشنایی پێشنیازو سەرنج و تێبینی زانکۆکان توانرا پرۆژەیەکی گشتگیر بۆ چارەسەرکردنی پرسی موچەی مامۆستایان و فەرمانبەران ئامادەبکرێت و دواتر لەڕێگای بەڕێز وەزیری خوێندنی باڵاو توێژینەوەی زانستی لەکۆبوونەوەی (٢٨/٣/٢٠١٨) پێشکەش بەسەرۆکایەتی ئەنجومەنی وەزیران بکرێت، بەخۆشحاڵییەوە بەشێکی زۆری ئەم پرۆژەیە لەچوارچێوەی پرۆژەی چاکسازی حکومەتی ھەرێمی کوردستاندا جێی کرایەوە.\nپێشتریش لەکۆبوونەوەی (٢٢/٢/٢٠١٦)دا ئەنجومەنی وەزارەتی خوێندنی باڵاو توێژینەوەی زانستی پرۆژەیەکی دیکەی پێشکەش بەسەرۆکایەتی ئەنجومەنی وەزیران کردووە بەمەبەستی چارەسەرکردنی پرسی شایستە داراییەکانی مامۆستایان و فەرمانبەرانی زانکۆکانی کوردستان.\nدوایین بڕیاری حکومەتی ھەرێمی کوردستان سەبارەت بەم پرسە بڕیارێکی گرنگەو بەشێکی بەرچاوی بارگرانییەکانی سەرشانی مامۆستایان و فەرمانبەران چارەسەر دەکات.\nھەموولایەک دڵنیادەکەینەوە کە ئێمە بەردەوام دەبین لەھەوڵەکانمان بۆ باشترکردنی ژیان و گوزەرانی مامۆستایان و فەرمانبەرانی زانکۆکانمان و ھاوکات خەرجکردنی شایستە داراییەکانی دیکەی مامۆستایان و فەرمانبەران لەسەر سندوقی داھاتی زانکۆکان بەردەوام دەبێت.\nھەربۆیە داواکارین ھەموومان پێکەوە کاربکەین بۆ ئەوەی پرۆسەی خوێندن لەسەرجەم زانکۆکانی کوردستان بەردەوام بێت و دەرگای ھۆڵەکانی خوێندن بەڕووی گەنجان و ڕۆڵەکانی وڵاتەکەمان ئاوەڵا بێت، ڕێگە نەدەین ھیچ گرفتێک ببێتە لەمپەڕ لەبەردەم بەردوامبوونی پرۆسەی خوێندن لەو ماوە کەمەی کە لەپێشمانە بۆ تەواوکردنی خوێندنی ئەمساڵ. ھەروەھا زۆر گرنگە کە نەھێڵین پرۆسەی خوێندن لەزانکۆکانمان ببێتە قوربانی ئەجیندای سیاسی و دەبێت کاربکەین کە سیاسەت و بانگەشەی ھەڵژاردن لەپرۆسەی خوێندن دووربخەینەوە.\nکەسوکاری خۆشەویستی خوێندکاران:\nئێوەش لەشوێنی خۆتانەوە ڕۆڵ و کاریگەریتان ھەیە کە ھاوکارمان بن و پشتیوانی لەبەردەوامی پرۆسەی خوێندن بکەن بۆ ئەوەی ڕۆڵەکانتان لەمەترسی لەدەستدانی ساڵێکی خوێندن بپارێزن.\nبەھێوای بەردەوام بوون و سەرکەوتنی پرۆسەی خوێندن لەھەرێمی کوردستان\nڤیدیۆی فێرکارى خوێندنى ئۆنلاین(فێرکردنى ئەلکترۆنی)\nبانگەواز بۆ ئەندامێتی لە گروپەکانی سەنتەری توێژینەوەی زانکۆی پۆلیتەکنیکی سلێمانی


رەزای تاڵی موسیبەتەکان و ڕووی جوانی دانایی. وتاری هەفتانەی م.فەتحوڵڵا گولەن – بزاڤی خزمەت\nرەزای تاڵی موسیبەتەکان و ڕووی جوانی دانایی\nگەر قاچەکان لە ڕێگای خودادا تۆزاوی بووبێتن، گەر تۆزی بەرکەوتبێت، بە هیچ شێوەیەک ئاگری بەرناکەوێت…\nوا دەفەرموێت، ئەمە قسەی سوڵتانی وشەکانە، سوڵتانی مرۆڤەکان، سەرداری ڕۆحی مرۆڤایەتی…\nپشتیوان بە خودا ڕێگای ئەو ڕێگای ئێوەشە… گەر بڵێین ئەو فەزیلەتەی پێمان بەخشراوە بە هۆکاری ئەوەیە کە سەر بە فڵان کەسین یاخود لەسەر ڕێگەی ئەوین، ئەوا دەبێت بە بانگەشە و دیعایە کردن، هەر بۆیە دەبێت بابەتەکە حەواڵەی خواست و ئیرادەی ئیلاهی بکەین و بڵێین پشتیوان بە خودا لەسەر ڕێگای سەرداری مرۆڤایەتین. لەبەرامبەر ئەو شتانەی پێشی بەخشیوین بە لوتفی خۆی، دەبێت بڵێین “ما شاء الله”، لە بەرامبەر ئەو شتانەی پێشمان دەبەخشێت دەبێت بە “ان شاء الله” داوای لێ بکەین…\nگەر شتێک بخوازێت : … مَا شَاءَ اللَّهُ كَانَ وَمَا لَمْ يَشَأْ لَمْ يَكُنْ * أَعْلَمُ أَنَّ اللَّهَ عَلَى كُلِّ شَيْءٍ قَدِيرٌ، وَأَنَّ اللَّهَ قَدْ أَحَاطَ بِكُلِّ شَيْءٍ عِلْمًا\nئەو چی بخوازێت هەر ئەوە دەبێت، ئەوەی نەشیخوازێت نابێت، ئەو دەسەڵاتدارە بەسەر هەموو شتێکدا…\nئەوەی لە نزاکاندا دەڵێین “و کل شیء علیه یسیر”…\nئەوەی ئێمە بە سەختی دەزانین لەلای خودا سادە و ئاسانە، ئەو زاتەی دەسەڵاتی بەسەر دەزگای “کن فکان” ، “کە وتی ببە دەبێت”، بە “کاف نون” باسی لێوە دەکرێت، گەر وتی “کن” دەبێت، گەرچی گەر بابەتەکە ببەستینەوە بەمەوە، لەوە دەچێت بابەتەکە کەم نرخ بکەین گەر بیبەستینەوە بەم جۆرە نمونانەوە، ئەمە وەک دوگمەی دەستپێکی ئەو سیستەمە وەهایە کە دروستی کردووە، بە هۆی ئەم دوگمەیەوە یەکسەر دەکەوێتە جوڵە، ئیدی لەوێدا کات بوونی نیە…\nبەڵام لە هەندێک بابەتدا دەرکەوتنی خواستی ئیلاهی، بە ناو کاتدا بڵاوبۆتەوە، قۆناغە جیۆلۆجیەکان ملیۆنان ساڵی خایاندووە، لە کۆتا قۆناغی بە بەردبوونی زەویدا، لەو قۆڕ و خۆڵەی لەوەوە مایەوە، باپیرە گەورەی خاوەن شکۆمانی دروست کرد، بە لاشەی نورانی خۆیەوە لە بەهەشتدا جێگیر دەبێت…\nبەڵام بە هۆی درێژکردنی دەستیەوە بۆ میوە قەدەغە کراوەکە، دەینێرێتەوە بۆ ئەو شوێنەی کە قوڕ و خۆڵی لاشەی لێ دروست بوو بوو.\nبەڵام هەروا بە بەلاش نەینارد، ناردی بۆ ئەو شوێنەی داری ڕاستەقینەی حیکمەت و دانایی لێ دەڕوێت کە ئەویش حەزرەتی محمد، گەر ئەمە ڕووی نەدایە نە نوح بوونی دەبوو، نە هود دەبوو، نە ساڵح دەبوو، نە موسا دەبوو، نە عیسا دەبوو، نە سوڵتانی هەموو پێغەمبەران دەبوو، نە هاوتای ئەم هەموو پیری موغانە دەبوو، کە ئەویش سەرداری ڕۆحی مرۆڤایەتیە، سەڵات و سەلامی خودا لەسەر ئەو و ئەوانیش بێت…\nئەمەی وتم قسەی ئیمامی ئاڵڤاری لوتفو ئەفەندیە، داری ڕاستەقینەی حیکمەت و دانایی بریتیە لە حەزرەتی محمد…\nهۆکاری ئەمەش ئەو لادانەیە کە لەلایەن باوکە ئادەممانەوە ئەنجام دراوە، لەوە دەچێت چەندین هۆکاری تریش بوونی هەبێت…\nبەڵام خودا لوتفێکی وەها گەورە پشان دەدات بەرامبەر ئەو لادانەی حەزرەتی ئادەم، مەپرسە!…\nکەسێکی نارد هەموو مرۆڤایەتی لە ئامێز بگرێت و هەموو مرۆڤایەتی بەرەو ئامێزی ئەو ئاڕاستە بکات، دڵی هەموو مرۆڤایەتی بۆ ئەو بکاتەوە و دڵەکان بتوانن لەگەڵ ئەودا یەکبگرن، ئەمە هەمووی میوەی پیرۆزی ئەو درەختەیە کە هێناویەتە بوونەوە…\nبە ناوی حەزرەتی موستەفاوە درەختێک و میوەیەکی پیرۆزی هێنایە بوونەوە…\nهەموو شتێک هەر لە تۆوەیە، تۆ خاوەنی هەموو شتێکی ئەی ڕەب\nتۆ هەم ئەوەل، هەم ئاخیریت، ڕووم لە تۆیە ئەی ڕەب\nگەردەموچاوەکان ڕوویان لەو بوو، ئەو دەموچاوانە هەرگیز ڕەش نابن.\nگەر دەموچاوەکان روویان لەلایەکی تر کرد، تەنانەت گەر فریشتەکانیش بێت ئەوەی ڕووی لێ دەکات، وەک ئەوەی لیتەت پیاهەڵپرژاندبێت ئاوەهای لێ دێت…\nگەر فریشتەکانت بە هۆی ئەوەوە خۆش بوێت ئەوە بابەتێکی ترە، ئیدی لە دوای ئەوەوە ڕووت لە هەرچیەک و هەرکەسێک کردبێت، بە ئیسرافی ڕوو تێکردن ئەژمار دەکرێت…\nمەخابن، وا دووبارە لەم وازیەدا سووتاین\nئەوەی دۆڕانمان ئاشکرایە و نازانم چیمان دەسکەوت!\nسەیری فڵان و فیسارمان کرد، خۆمان لە ئاگردا سووتاند\nئەوانەی بە دوای دونیادا ڕادەکەن و دەیپەرستن، ئەوانەی موسوڵمانێتی و ڕێسا پیرۆزەکانی وەک ئارگومێنتێک لە پێناو بەرژەوەندی دونیایی بەکار دەهێنن، پێم وایە لە شەیتان زیاتر زینابەخشن بۆ مرۆڤایەتی…\nئەمانەی موسوڵمانێتی بۆ بەرژەوەندی دونیا بەکار دەهێنن، لە شەیتان زیاتر زیانبەخشن بۆ مرۆڤایەتی…\nدەبێت ڕووەکان هەمیشە ئاڕاستەی ئەو بن، بۆ ئەوەی لێرە و لەوێش ڕوو سوور بین، بۆ ئەوەی لە دونیا و ئاخیرەتیش نەدۆڕێین، دەبێت هەمیشە ڕوو لەو بیت، لەو نوسینانەی کە بێ ئەوەی سنوری من بن ئاماژەم پێداوە وتوومە:\nڕووەکان دەبێت هەمیشە لە خۆر بن و سێبەرەکان لە دوایانەوە بەجێبهێڵن، گەر پشتمان لە خۆر کرد، ئیدی خۆمان بە سێبەرەکەمانەوە خەریک دەکەین، وەکو ئەهلی دونیا…\nهاواری خودا و پێغەمبەر دەکەیت، بەڵام بەندەی سێبەرین، هەتا ئەو کاتەی بە تەواوی دەبین بە بەندەی ئەو، ناتوانین لە ٥٠ جۆری بەندایەتی ڕزگار ببین…\nتەنیا ڕێگەی ڕاست رەوان بۆ ئەوەی لە ٥٠ تا ١٠٠ جۆری بەندایەتی ڕزگار ببین ئەوەیە بەندەی خودا بین…\nبە تەواوی و لە دڵمانەوە، لایەنی کەم بە تێبینی ئەوەوە بژی کە هەمیشە لەلایەن خوداوە بینراوە و کردارەکانی لە ژێر چاودێری ئەودایە، بەو شێوەیە هەستێت و بەو شێوەیە دانیشێت، بەو شێوەیە بخوات و بەو شێوەیە بخواتەوە، بەو شێوەیە سەیر بکات، بەو شێوەیە ئامێز بۆ کەسانی تر بگرێتەوە، بەو شێوەیە دەست لە ملانی کەسانی تر بکات، یاخود دەست لە ناو دەستیان بکات، زمانی بەو تێبینیەوە هەڵسوڕێنێت، لێوەکانی بە هەمان تێبینیەوە بخاتە جوڵە…\nهەموو شتێک هەر لەوەوە، دەبێت هەر ئەو بوونی هەبێت لەو شتانەی کە دەیڵێین…\nتەنانەت کاتێک باسی شتی دونیایشمان کرد، هەرچیمان کردووە قافیەی قسەکانمان بەوەوە ببەستینەوە و کۆتایی پێبهێنین…\nوەک ئیبراهیم حەققی لە تەوحید نامەکەیدا دەڵێت:\nخودا ڕەبمە و پێغەمبەرم حەقە، محمد رسول الله\nئیسلام دینی منە و کتێبەکەم کلام الله\nعەقیدەی ئەهلی سونەت و مەزهەبم جەمعا\nلە عەمەلیشدا مەزهەبم بوحەنیفەیە ولله\nلە نەوە و میللەتی پێغەمبەر ئادەمم\nقیبلەی منە کەعبەی بیت الله\nلە بووندا نیە هاوتا و دژی ڕەبی من لە عالەمدا\nئەو لە هەموو شێوەک بەریە و بێخەوشە، تعالی الله\nهابەشی نیە و بەرییە لە دایک بوون و لە بوون لە دایک ئەمما\nئەحەدە و هاوتای نیە و لە ئیخلاسدا یادی دەکرێت بە الله\nقُلْ هُوَ اللهُ، قُلْ هُوَ اللهُ، أَحَدٌ، صَمَدٌ، لَمْ يَلِدْ وَلَمْ يُولَدْ\nڕوونکردنەوە و جوڵەکانمان و لەرەی زمان و لێومان، دەبێت قافیەکەیان وەک شیعرێک وەک هۆنراوەیەک، کاتێک ڕیز دەکرێن و بە ڕیز دەوترێن، دەبێت بە موتڵەقی قافیەکەیان هەر ئەو بێت!\nدەبێت بەوەوە بیبەستینەوە، دەتوانن بەم شێوەیەش بڵێن: ئەوەی بناغەی ڕێگای ئەوی بە ڕوونترین شێوە پشانداوین، زاتی پێغەمبەرمانە، چونکە ئەو لە ڕێگای ئامانجەکەدا ئامرازە، گەر ئەو نەهاتایە ئەومان نەدەناسی، o”” یاخود “ئەو” ی یەکەم بە بچوکی بنوسن، “O” یاخود “ئەو”ی دووهەمیش بە گەورەیی بنوسن، بەڵام دەبێت “ئەو” ی کۆتا زۆر بە گەورەیی بنوسین… “O” یان “ئەو” ێک کە هەموو جیهان دەگرێتەوە و سنورداری دەکات!…\nهەروەها بە وشەی “هو” دەردەبڕدرێت، هەر بۆیە هەندێک کەس ٣ جار دووبارەی دەکەنەوە، دەڵێن ” هو، هو، هو”، لە نەقشی و قادریەکاندا یەکێک لەو ویردانەی وەک ویردی سەر زوبنیان لێکردووە، وتنەوەی “هو”، ئەو بە شێوازێک لە شێوازەکان دەنگی دڵ و هەناسەکەیەتی، وەک هەناسەدانی دڵ وەهایە، وەک فڕێدانی کاربۆندیۆکساید و وەرگرتنی ئۆکسیجینە، بە نیسبەت ژیانی مرۆڤەوە، وەک شێوازێک لە زیندوو بوونەوەی پاش مەرگە و بانگهێشتکردنی زیندووبوونەوەیە، پەیامی زیندووبوونەوەیە، کاتێک دەڵێی “هو”، چونکە ئەو “هو”، خۆی دەدات بە سەر “انا”، ئیدی “انا” یاخود “من” ی داماو دیارنامێنێت، بە شێوەیەک قۆڵبەستی دەکات، یاخود بە شێوەیەک کۆت لە ملی دەکات، ئیدی ئەنانیەت و خۆپەرستی بوونی نامێنێت، لە ژێر “هو” دیارنامێنێت، هاوار دەکات و دەڵێت یەخەم بەردە، دەڵێت نەخێر بەرەڵات ناکەم، چونکە تۆ گەر بەرەڵا بوویت، ئیدی نازانم بۆ کوێ دەڕۆیت و بە چ کەنارێکەوە دەگیرسێیتەوە، یەخەی تۆ بەرنادەم، هو دەبێت هەمیشە ویردی سەر زوبانی مرۆڤ بێت، خۆ لە ڕاستیشدا کۆتا وشەی ناوی الله بە “ه” کۆتای دێت، واتە هو، هەندێک کەس واتایەکی جیاوازیان بە “الف” ی یەکەمی چەمکی الله داوە، هەروەها واتەیەکی جیاواز بە دوو لامەکە، “هاء” کۆتایش واتەیەکیان پێداوە…\nهەروەها وتوویانە نرخی ئەبجەدی چەمکی الله هێندەی ژمارەی دوو تەسبیحاتە ئەویش ٦٦، هەموو شتێک وابەستە بەوەوە ڕوو دەدات، ئیدی واتاگەلێکی زۆریان لێوە دەرهێناوە، واتاگەلێکی زۆریان لێوە هەڵهێنجاندووە، لە وشەی پیرۆز و بێخەوشی خوداوە…\nالله جل جلاله…\nبەڵێ با بگەڕێینەوە دواوە، ئەوەی دەیڵێین و ئەنجامی دەدەین دەبێت بەوەوە وابەستەی بکەین، دەبێت ئەو قافیەی هەموو کردارەکانی ژیانمان بێت، دەبێت قافیەی هەموو هەوڵ و تێکۆشانەکانمان بێت، دەبێت قافیەی هەموو بەیان و دەربڕینەکانمان بێت، پەنا بە خودا گەر بەو شێوەیە نەکەین؛\nدونیا دێت و دەبێتە قافیەی کارەکانمان، سەڵتەنەت دەبێتە قافیەی کارەکانمان، کۆشکێکی تاریکونوتەک دەبێتە قافیەی کارەکانمان، مرۆڤگەلێکی ڕۆح تاریکونوتەک دێتە جێگای قافیەکە، مرۆڤە فریودەرەکان دەبنە قافیەی کارەکان، مرۆڤە نادانە فریوخواردوەکان کە خۆیان بە شتێک دەزانن، لە شوێنی قافیەکە دادەنیشن، پەنا بە خودا ئەمە بە شێوازێکی ناڕاستەوخۆ جۆرێکە لە هاوەڵدانان بۆ خودا…\nئێمەی هێنایە بوون، ئێمەی وەک مرۆڤ هێنایە بوون، هەروەها هەلی ئەوەی پێ بەخشین کە وەک مرۆڤێکی باوەڕدار لەم ژینەدا بژین، حەزرەتی سەرداری ڕۆحی مرۆڤایەتی وەک ئیمام و ڕابەر و پێشەوا و پێشڕەو و ڕێنیشاندەر بۆ ئێمە نارد، لە سایەی ئەوەوە ڕێگای ڕۆشتنمان بۆ ڕۆشن بوویەوە، بەڵام لە کوێ لە ناوەڕاستەوە بڕۆین کە سەلامەتترین سایدی رۆشتنە، لە کوێ خۆمان بخەینە لایەکی خلیسک و بڕۆین، یاخود بە لای ڕاست و چەپدا ملی ڕێگا بگرین بە هەر شێوازێک لە شێوازەکان، لە کوێ بە شاڕێگاکەی ئەودا بڕۆین، پشتیوان بە خودا لەو شاڕێگەیەوە دەگەینەوە بە خۆی، بە پشتیوانی و کۆمەکی خودا…\nنابێت زۆر لە خۆت دڵنیا بیت، قسەکەی حەزرەتی مەولانام بە یاد هاتەوە کە دەڵێت:\nزۆر سوور مەبە لەسەر سەد، نەوەدیش دەبێت\nکاتێک وتت مرۆڤ ئیدی نوقسانیش دەبێت\nقەت مەڵێ منیش هەم، گەر نەشبیت دەبێت\nئەمە بە گوێرەی فارسیەکە وەرگێڕدراوە، وابزانم زۆر نزیکە لە شێوازی شیعرە فارسیەکەوە، لەسەر هەر ڕێگایەک بڕۆیت گەر نوکی ڕێگاکە ڕووی لەو بێت، گەر بەرەو ئەو بتانگوازێتەوە وەک پردێک، دەبێت لە بەرامبەردا بڵێین الحمد لله هدانا لهذا…\nسوپاس بۆ ئەو خودایەی هیدایەتی ئێمەی داوە بۆ سەر ئەم ڕێگایە، ئێ جگە لەوە ئەم بەڵا و ئەو بەڵامان بەسەر هات، وەک زۆردارەکانی ڕۆژگار خۆیان سەپاند بەسەرماندا، هاوشێوەی ئامنۆفیسەکان، ڕامسێسەکان، ئیبنو شەمسەکان، هیتلەرەکان، لینینەکان و ستالینەکان، قەزافی و سەدامەکان،\nخودا ئەم جۆرە کەسانەی بەسەردا زاڵکردوون و سزاتان دەدەن، سوکایەتیتان پێ دەکەن، بە سوک سەیر دەکرێن، لە کاتێکدا بە ئەنقەست پێتان نەناوە بە مێروولەیەکدا، بەڵام وەک گروپی تیرۆرستی پشان دەدرێن، يُرِيدُونَ أَنْ يُطْفِئُوا نُورَ اللهِ بِأَفْوَاهِهِمْ وَيَأْبَى اللهُ إِلاَّ أَنْ يُتِمَّ نُورَهُ وَلَوْ كَرِهَ الْكَافِرُونَ\nئەوان دەیانەوێت بە فووی دەمیان ئەو مەشخەڵە خوداییە بکوژێننەوە،\nئەوە مۆمێکە خودا دایگیرساندووە بە فووکردن ناکوژێتەوە، بە پشتیوانی و کۆمەکی خودا، لەوە دەچێت هەندێک هزری ئامادە بۆ لەکەداربوون لەکەدار ببن..\nلەوە دەچێت پزیسک بەر هەندێک خانەی مێشک بکەوێت، لەوە دەچێت هەندێکیان سەریان گێژ بخوات. بەڵام ئەمە بەردەوام نابێت، ڕۆژێک دێت دەڵێن خۆزگە، ئێوەش بە گوێیاندا دەچرپێنن و دەڵێن مرۆڤ دەشێت فریو بخوات، سەرداری ڕۆحی مرۆڤایەتیش دەفەرموێت “ كُلُّ النَّاسِ خَطَّاءٌ وَخَيْرُ الْخَطَّائِينَ اَلتَّوَّابُونَ”. هەموو مرۆڤێک هەڵەکارە، ئەمە بە سیغەی موبالەغەش باسی لێوە کراوە واتە زۆر گوناحکارە، هەموو مرۆڤێک زۆر هەڵەکار و خەتاکارە، بەڵام باشترینی ئەم خەتاکارانەش ئەوانەن کە زۆر پەشیمانی دەردەبڕن و لە هەڵەکانیان دەگەڕێنەوە، تێر لە تۆبەکردن ناخوات، هەمیشە دەگەڕێتەوە بۆ لای خودا و تێر ناخوات لە گەڕانەوە بۆ لای خودا، هەمیشە ڕووی لە خودایە و، دەڵێت خودایە خودایە خودایە، هەرچی شتێکیشی بەسەر دێت هەر بە هی ئەوی دەزانێت،\nهەر ئەوە بەدەردەکەوێت کە پێی دەڵێن حوکمی قەدەرە\nکاری خۆت ڕادەستی خودا بکە و نە ئازار بچێژە نە کەدەر\nمن امن بالقدر امن من الکدر\nئەوەی باوەڕی بە قەدەر هەبێت، لە خەم و خەفەت ڕزگاری دەبێت…\nئەمە وتراوە و، حەزرەتی ساحیبقران و وتەبێژی سەدەش دەفەرموێت اَلْخَيْرُ فِيمَا اخْتَارَهُ اللّٰهُ\nکێ دەزانێت لە حاڵی ئێستای ئێوەدا – گەر بە پرژانتان بە چواردەوردا ناوی ببەم- یاخود بڵێم وا دیارە کە پرژابن بە چواردەوردا، با نەڵێم پرژاون بە چواردەوردا، دەرکەوتنتان بە شێوەی ئەوەی پەرشوبڵاو بووبێتنەوە، کێ دەزانێت لەمەدا چ ڕەحمەتێکی خودایی تێدایە ئێمە نایزانین…\nئێوە سەردەمانێک وەک تەرجومانی هەستەکانتان لەبەر خۆمەوە دەموت : اَللَّهُمَّ أَعْلِ كَلِمَةَ اللهِ\nئیدی نازانم لەگەڵم دەیڵێنەوە یاخود نا، اَللَّهُمَّ أَعْلِ كَلِمَةَ اللهِ، وَكَلِمَةَ الْحَقِّ، وَدِينَ اْلإِسْلاَمِ، فِي كُلِّ أَنْحَاءِ الْعَالَمِ، وَفِي كُلِّ نَوَاحِي الْحَيَاةِ، وَاسْتَخْدِمْنَا فِي هَذَا الشَّأْنِ، وَضَعْ لَنَا الْوُدَّ بَيْنَ عِبَادِكَ فِي السَّمَاءِ وَاْلأَرْضِ، وَاجْعَلْنَا مِنْ عِبَادِكَ الْمُخْلِصِينَ، اَلْمُخْلَصِينَ، اَلْمُتَّقِينَ، اَلْوَرِعِينَ، اَلزَّاهِدِينَ، اَلْمُقَرَّبِينَ، اَلرَّاضِينَ، اَلْمَرْضِيِّينَ، اَلصَّافِينَ، اَلْمُحِبِّينَ، اَلْمَحْبوُبيِن،َ اَلْمُشْتَاقِينَ إِلَى لِقَائِكَ، وَإِلَى لِقَاءِ حَبِيبِكَ وَأَحِبَّائِكَ\nگەر لە ناخی دڵتانەوە ئەمەتان وتبێت، گەر هەموو کات بەم نیەتەوە هەستابێتن و دانیشتبێتن، هەربەو هۆیەشەوە ئەم تەنگژە و بارە دژوارەتان بەسەر هاتبێت، یاخود ئێوە ئاڕاستەی کرابێتن، ناڵێم پاڵ پێوەنان، دەڵێم ئاڕاستەکرابێتن، لەوە دەچێت وەلامی ئەو نزایانە بێت کە لە ڕابردوودا لە ناختانەوە دەتانکرد…\nوەک ئەوەی پێتان بڵێت بۆ خۆتان لە ئەنەدۆڵی تەنگەبەردا قەتیس داوە، لەوێدا ئازار دەدرێن، لەزگەی چەتەبوونتان پێوە دەلکێنن، مۆری تیرۆرست بوونتان لێدەدەن، ئەم شوێنە بە گوێرەی ئامانجی ئێوە شوێنێکی بەرتەسکە، ئێوە وەک تۆوی درەختەکان دەبێت بە چواردەوری دونیادا پەرشوبڵاو ببنەوە، گەر تەنیا تۆوێک بن ئەوا دەبن بە گەنم، هەندێک جاریش گەنمێک ٣ یان ٤ یان ١٠ دەنگی تری لێ دەبێتەوە، لە هەر یەکێک لەم گەنمانەوە ١٠ دەنکی تریش دروست دەبێت، هەر دەنکە گەنمێک ١٠ دانە، واتە لە یەک دەنکە گەنمەوە بۆ سەد دانە، لە قورئاندا ئاماژە بەمە کراوە مَثَلُ الَّذِينَ يُنْفِقُونَ أَمْوَالَهُمْ فِي سَبِيلِ اللهِ كَمَثَلِ حَبَّةٍ أَنْبَتَتْ سَبْعَ سَنَابِلَ فِي كُلِّ سُنْبُلَةٍ مِئَةُ حَبَّةٍ وَاللهُ يُضَاعِفُ لِمَنْ يَشَاءُ وَاللهُ وَاسِعٌ عَلِيمٌ\nلەوەش زیاتر، ئیدی لەبەر ئەوەی توشی لوتفێکی خودایی لەم شێوەیەیە ببن، خودا توشی زۆرلێکردنی ئەوانی کردوون… هەر لەبەر ئەوەشە دەڵێین هیجرەتی جەبری یاخود ناچاری پێکردن…\nلەم ڕێگەیەوە دەڕۆن و ئەوەی تایبەتمەندی ئاینەکەتانە، ئەوەی لە ڕێساکانی ئاینەکەتانەوە وەرتان گرتووە و وەک بەشێک لە سروشتی خۆتانی لێهاتووە، ئەو بەهایانەی وەک قوڵایی ئێوەی لێهاتووە، لە چواردەوری دونیا وەک ئەوەی لە پێشانگایەکدا بیانخەنە ڕوو، ئاوەها بیانخەنە بەرچاوی خەڵک.\nئەو دابونەریتە جوانانەی لە ڕابردوەوە بۆتان ماوەتەوە، ئەو بەها جوانانەی لە ڕێسا سەرەکیەکانی ئاینەکەتانەوە سەرچاوەی گرتووە، دین، قورئان و سوننەت و ئیجماعی زانایانی ئومەت و هەڵسەنگاندنی شارەزایانی ئیسلام، هەموویان بەڵێیان بۆ ئەو بەهایانە کردووە، ئێوەش ئەم جوانیانە وەک ئەوەی لە پێشانگایەکی کتێبدا بخەنە ڕوو، ئاوەها دەیخەنە ڕوو، ماوەی ٢٠ تا ٣٠ ساڵە مرۆڤەکان ئەم بەهایانەی بینیوە، بە هیچ شێوەیەک دڵیان لێی هەڵنەشێواوە، هەتا ئەو کاتەی ئەوانەی وڵاتی خۆمان خوویان گرت بەوەی دڵیان پێی هەڵبشێوێت، هەروەها زۆر سەیرە لە هەندێک شوێنی تری دونیاش، بە تایبەت لە وڵاتانی جیهانی ئیسلام شتێکی لەو جۆرە ڕوویدا، پشتیوان بە خودا ئەوانیش لەو داماویە ڕزگار دەبن، مرۆڤ حەز ناکاتە بیهێنێتە سەر زاری و بڵێت وڵاتانی جیهانی ئیسلامی داماو…\nئەڵمانیا هەتا کۆتایی دەرگاکانی خستۆتە سەر پشت، کەنەدا دەرگاکانی تا دوا ڕادە ئاوەڵا کردووە، لە هەمان کاتدا لەسەر چ بنەمایەک دەرگاکانی کردۆتەوە؟ دەپرسێت پەیوەندیت بە بزاڤ و خزمەتەوە هەیە؟ کەواتە وەرە ژوورەوە، لەگەڵ خزمەت و جەماعەت پەیوەندیت هەیە؟ کەواتە وەرە ژوورەوە، لەگەڵ خزمەت و جەماعەت پەیوەندیت هەیە؟\nهەندێکیش هەیە دەڵێن لەگەڵ جەماعەت و خزمەت پەیوەندیت هەیە؟ کەواتە تۆ تیرۆرستیت، هەمان سیستەمی تەلەفۆنت بەکار هێناوە؟ کەواتە تۆش لەوانیت، ئایا هەمان ناوی ئەوانەی بزاڤی خزمەتت بەکارهێناوە؟ کەواتە تۆش لەوانیت. هەمان بەرگی ئەوانت لەبەر کردووە؟ کەواتە تۆش لەوانیت. ئایا تاک دۆلاریەک لە گیرفانتدا بووە، بە تێبینی ئەوەی لە شوێنێکەوە هاتووە؟ کەواتە تۆش لەوانیت. سزای هەتا هەتایی، سزای هەتا هەتایی چەند هێندکراو…\nبا کەسانێک لەبەر خۆیانەوە هەر بڵێن، گەر هەموو جیهان باوەشی بۆ ئێوە کردبێتەوە، لە هەژاری ڕزگارتان دەبێت و بەرەو دەوڵەمەندیەکی زۆر زەبەندە چارۆکە هەڵدەدەن بە پشتیوانی و کۆمەکی خودا…\nچارۆکە لێدەدەن بەرەو تاڤگەیەک کە بەرەو خوداتان ببات، تەنانەت گەر ئێوەش بخوازن، ئەو تاڤگەیە ناهێڵێت کەنار بگرن، دەڵێت نەخێر نابێت هەتا دەریا بوەستنەوە، ئیدی لەوێ هەتا دەبن بە هەڵم ڕێگەتان کراوەیە، هەتا ئەوەی وەک دڵۆپەی ڕەحمەت بەرەو ئاسمانەکان بەرز ببنەوە ڕێگەتان کراوەیە، هەتا ئەوەی وەک جەمسەری زائید و ناقس پێکەوە هاوسەرگیری بکەن و، دواتر وەک دڵۆپەی ڕەحمەتی خودایی بکەونەوە سەر زەوی ڕێگاتان هەیە، هەتا ئەوەی مرۆڤەکان تێرئاو بکەن ڕێگاتان لەبەردەم کراوەیە، دواتر تێکەڵ بە تاڤگەکان ببنەوە و هەتا دووبارە تێکەڵبوونەوە بە دەریاکان ڕێگاتان کراوەیە، چ پیویست دەکات خۆتان لە مەودایەکی بەرتەسکدا توشی دەستەوسانی بکەن، بەڵام خودا ئەو مەودا بەر تەسکەش لە شەڕی خراپەکاران بپارێزێت…\nلە فێڵی شەڕخوازان بیپارێزێت، لە زاڵمەکان و ڕامسێسەکان و ئامنۆفیسەکان و شەڕیان بیپارێزێت، و السلام…\nبەڵا و موسیبەتەکان لە ڕووی ڕووخساری دەرەوەیان ناشرین و ڕەزا قورسن و دڵی مرۆڤ هەڵدەشێوێنن، هەروەها پزیسکی نەرێنی دەنێرێت بۆ ئاڵگی هیپۆفێز و ئاڵگی ژێرلانکەی ناو دەماغ، ئەمانە وەک پزیسکی شەیتانی هەستی پێ دەکرێت.\nبەڵام دەبێت سەیری سەرئەنجامی بابەتەکە بکەین، بەڵام ئەم جۆرە تێڕوانینەش شتێک نیە لە خۆمانەوە دامان هێنابێت، وَعَسَى أَنْ تَكْرَهُوا شَيْئًا وَهُوَ خَيْرٌ لَكُمْ وَعَسَى أَنْ تُحِبُّوا شَيْئًا وَهُوَ شَرٌّ لَكُمْ\nبۆ نمونە ئەو نەهامەتیانەی لە پێناو بەرزکردنەوەی ناوی خودادا توشتان دەبێت، ئەمانە لە ڕووی پێگەیاندنی هەست و هزرەوە بۆ جیهادی مەعنەوی و جەنگە مەعنەویەکان و تێکۆشانەکانتان پێکهاتەیەکی سەرەکی بۆ ئێوە دروست دەکەن، ئەو جیهادەی پێغەمبەری خودا بە جیهادی گەورە ناوی دەبات…\nلە نێوان کەوانەیەکدا شتێک دەڵێم:\n” لە ڕۆژگاری ئەمڕۆماندا دەستورە ئەڵماسیەکانی قورئان وەک شمشێرێکی ماددیان لێهاتووە بە نیسبەت ئێمەوە، ئێستا ڕێسا ئەڵماسیەکانی قورئان فەرمانڕەوان”. لە ڕۆژگاری ئەمڕۆماندا کە بە جیهانی عەولەمە ناو دەبرێت، جیهادی دەستەویەخە دەبێتە هۆکاری کۆمەڵکوژی. ئیدی جەنگی بێ بڕانەوە دروست دەبێت و لە بازنەیەکی نەزۆکدا توشی خوولانەوە دەبیت.\nلە ڕاستیدا لە پشت ڕەزای تاڵی بەڵاو موسیبەتەکانەوە ڕوی جوان و شیرینی ڕەحمەت و دانایی خودا هەیە\nبە تایبەت لە ڕۆژگاری ئەمڕۆماندا کە چەندین جۆر چەکی کوشندە دروستکراوە، ئەمانە وەک ئەو چەکانە نین لە ساڵی ١٩٤٥ یاخود ١٩٥٠ بەسەر سەری یاباندا باراندیان، گەر لە شوێنێکی دونیا تەقیەوە، لایەکی ئەمەریکاش لەگەڵ خۆی دەبات هێندە بەهێزە، ئەمانە چەکی زۆر تۆقێنەرن، وەک بیرمەندێکی ڕۆژئاوایی دەڵێت: گەر جەنگی جیهانی سێهەم ڕوو بدات، کوژراو دەچێتە گۆڕ و بکوژیش لە نەخۆشخانەدا دەخەوێنرێت و دەخرێتە ژێر چاودێری وردەوە، لە بەرامبەر ئەمەدا، قەڵغانی ئێوە، پەرژینی ئێوە ئەوەیە بەها مرۆڤایەتیەکان بهێننە پێشەوە، خۆشەویستی بهێننە پێشەوە، باوەشکردن بە کەسانی تردا بێننە پێشەوە، من لێرەدا پرسیارێک لە ئێوە دەکەم، بە ویژدانتان وەڵامم بدەنەوە: کاتێک ئێوە چوونە شوێنە جیاوازەکانی دونیا، یاخود هاوڕێکانتان بێجگە ئەمە چیتان لەگەڵ خۆتان برد؟\nئێوە هەمیشە وتتان ئێمە ڕەنگکوێرین، وتتان ئێمە کەڕین لە بەرامبەر دەنگەکاندا، هەربۆیە لە بەرامبەر ڕای جیاوازی کەسانی تری دونیا، بە تێگەیشتنەوە مامەڵەتان کرد، لە بەرامبەر ئەو شتانەی کە دەبوو بیبیستن، بۆ ئەوان بوونە بیسەر و گەیەنەر، لە بەرامبەر زمانە جیاوازەکانی دونیا، زمانێکتان بەکارهێنا کە دڵەکانیان نەرم بکات، دڵەکانتان وەک گوڵ لێکرد، لە هەر شوێنێک ڕۆشتن لە کۆڵان و شەقام و بازارەکان، وەک بازاڕی بۆنفرۆشانی لێهات، ئامێزیان بۆ گرتنەوە، دەرگایان بۆ ئێوە کردەوە تا لە شەڕی خراپەکاران خۆتان قورتار بکەن، یاخود وتیان بڕۆن لێرە چونکە ناتوانین بتانپارێزین، بەڵام پێم وایە لەو کاتەی وایان وت دڵیان خوێنی لێ دەتکا، کاتێک هەلومەرجەکە ئاسایی بوویەوە، زۆرێک لەوان چاوەڕوانی ئەوەن جارێکی تر بگەڕێنەوە بۆلایان، پشتیوانی بە خودا جەنابی حەق ئەو ڕۆژانەشمان پشان دەدات، هەوڵی خراپەکارانیش درەنگ یاخود زوو نەزۆکانە دەردەچێت، خودا ئەو هەوڵ و تێکۆشان و کۆششە خائینانەیان بە نەزۆکی دەهێڵێتەوە…\nبا بگەڕێینەوە دواوە : هەندێک شت هەیە لە ڕووی ڕواڵەتی دەرەکیەوە ناشرین و قێزەونن، بەڵام لە ڕووی ناوئاخنیەوە زۆر ناسکن، وەک لە سەرەتای قسەکانماندا باسی وتەکانی ئیمامی ئاڵڤاریمان کرد، ئەوەی بەسەر باپیرە ئادەم هات، جۆرێک بوو لە لادان، ثُمَّ اجْتَبَاهُ رَبُّهُ فَتَابَ عَلَيْهِ وَهَدَى\nدواتر خودا ئەوی کرد بە یەکێک لە هەڵبژێردراوەکان، نەوەکانی دوای خۆشی بە یەکێک لە باشترینی هەڵبژێردراوەکان قبوڵیان کرد، وتیان چی؟ وتیان ئادەم هەڵبژێردراوی خودایە، بووە هۆی ئەوەی درەختی ڕاستەقینەی حەقیقەت، حەزرەتی محمدی لێ دروست ببێت، لە شوێنێکی وەک بەهەشت جیابوویەوە، بەڵام دواتر تاجی شەرەفی ئەوەی لەسەر نرا، کە ببێتە باوکی سەرداری ڕۆحی مرۆڤایەتی، هەتا مرۆڤەکان بەرەو بەهەشتی باوکە ئادەمی بانگهێشت بکاتەوە…\nجەنابی خودا لەوانمان بگێڕێت بە کۆمەک و پشتیوانی خۆی، هەربۆیە لە بەرامبەر ئەو شتانەی بەسەرمان دێت بڵێین بێگومان ئەمانە شتێکی باشیان لە پشتەوەیە، پێویستە هەموو کات بڵێین : اَلْحَمْدُ لِلَّهِ عَلَى كُلِّ حَالٍ، سِوَى أَحْوَالِ أَهْلِ الْكُفْرِ وَالضَّلاَلِ\nبێجگە لە حاڵی گومڕا و کافران، لە بەرامبەر هەموو حاڵێکدا سوپاس و ستایش بۆ خودا، گەر نەکەوینە ناو کوفر و گومڕایی، گەر نەکەوینە بەدبەختیەکی لەو شێوەیەی سەردارمان نەناسینەوە، ئیدی:\nهەرچی لە جەلالی ئەوەوە بێت لە جەفا\nیاخود لە جەمالیەوە بێت لە وەفا\nهەردووکیان بۆ گیانمان سەفا\nلوتفت خۆشە و قەهریشت هەر خۆش\nئەمە شیعری یونس ئێمرەیە، ئەمە بڵێرەوە و هەرچیت بەسەر دێت بەو پەڕی خۆشحاڵیەوە لە دڵتەوە پێشوازی لێبکە…\nکاتێک گەشتنە ئەو لوتکەیە، ئاوڕ بۆ دواوە دەدەنەوە و دەڵێن :\nوای بە چ ڕێگایەکدا هاتینە ئێرە، هەندێک دڕک بە پێکانمدا چەقین، قیتمیر کاتی خۆی کە بە قاچاغی لە حەلەبەوە بە قاچاغی چوەوە تورکیا، لەوە دەچێت هەزار دڕک بە پێمدا چەقی بێت، چونکە پێویست بەوە هەبوو پێڵاوەکانمان داکەنین لەبەر ئەوەی شوێن پێکانمان هەڵنەگرن، لەو کاتەی سنورمان تێپەڕاند ئەمەمان بەسەر هات…\nدواتر بۆمان دەردەکەوت ئەو دڕکانەی بە پێماندا دەچێت، یاخود خستنە ناو ئامێرێکی پڕ دەرزی و چقڵ، یاخود ڕاگواستنمان لە شوێن و حاڵی خۆمان، یاخود بە خێزانی هەڵبێیت و لە دەریایەکدا بخنکێیت، پێشتر خانەوادەیەکی ٥ کەسی لەو دەریاچەیەدا خنکان، یاخود ئەوانەی بە دوای شوێنێکی ئارام دەگەڕێن لە دونیادا هەتا تێیدا بگیرسێنەوە، لە کاتی ڕۆشتنیاندا لەو دەریایەدا نقوم بوون و خنکان…\nچەند گیانی جوانی هاوشێوەی سنەوبەر، چەند سوڵتانی ڕوو بە گوڵ، چەند خانی وەک کەیخوسرەو خان، لە ناو ئەو دەریایەنەدا نقوم بوون و خنکان، ئەمە بە هۆی ئامنۆفیسەکانی ئەم سەدەیەوە ڕوویدا، هەندێک تیشکیان تێگرتن و وتیان ئامێزمان بۆ ئێوە کراوەیە، بەڵام ئەوان هەریەکەی لە شوێنێکدا، وەک تۆوی چێنراو لە شوێنێکدا شکان و هەڵوەرین، هەزاران هەزاران کەس بەو شێوەیەیان بەسەر هات…\nئێستاش هەزاران مرۆڤ لە ناو ناڕەحەتی و نەهامەتی و ئازاری جۆرا و جۆردا دەژین، بەڵام دەبێت ئەو زەحمەت و ناڕەحەتیە وەک نزایەک لەبەردەم پەروەردگاردا قبوڵ بکات، ئەو ناسۆری و دەردەڵەی وەک نزایەک قبوڵ بکات، وەک سوفیانی کوڕی عوەینە دەڵێت:\nهەندێک جار بە هۆی نزای کەسێکی چەوساوەوە، خودا لە گوناحی تەواوی ئومەتێک خۆش دەبێت، سەرتان بخەنە سەر بەرماڵەکان و بناڵێنن، لە سوژدەدا ناختان بۆ خودا هەڵڕیژن، خودا ئەم هەوری نەهامەتیانەتان لەسەر هەڵگرێت، گەر ئەمڕۆش نەبێت سبەی، گەر سبەی نەبێت ڕۆژی دواتر، لەم چەند ڕۆژە کەمەی ژینی دونیا، کاتێک دەڕۆنەوە بۆ ئەو دونیا، دەڵێن ئەی هاوار فریومان خوارد…\nوامانزانی ژینی دونیا تەواو نابێت، هەر لەبەر ئەو گومانە هەموو شتێکمان لە دەستدا، ئەو ژینەی وەک خەوێکی جوان بوو تەواو بوو، ئەم تەمەنە بێ بنەمایە وەک بایەک دێت و دەڕوات، وەک خوڕەی ئاو دێت و تێدەپەڕێت، وەک هەورە بروسکەیەک لێدەدات و دەکوژێتەوە” بۆ ئەوەی وا نەڵێین، پێم وایە پێویستە لێرە ژینێکی پڕاوپڕ بژین، بە پشتیوانی و کۆمەکی خودا…\n, وَعَسَى أَنْ تَكْرَهُوا شَيْئًا وَهُوَ خَيْرٌ لَكُمْ وَعَسَى أَنْ تُحِبُّوا شَيْئًا وَهُوَ شَرٌّ لَكُمْ بەڵام دواتر چی دەڵێت؟\n: وَاللهُ يَعْلَمُ وَأَنْتُمْ لاَ تَعْلَمُونَ\nخودا دەزانێت و ئێوە نازانن، هەر ئەو دەزانێت، هەروەک لە قورئانی پیرۆزدا بە عالم ناوی خۆی دەبات، ئەمە نەچۆتە ناو ناوە جوانەکانی خوداوە، لەو ناوە جوانانەی لەلایەن ئەبوهورەیرەوە گێدراوەتەوە لەسەر زاری سەردارمان ناوی علیم هەیە، علام الغیوب لە قورئاندا هاتووە، ئەویش لە اسماء الحسنی ناوە جوانەکانی خودادا نەهاتووە، بە ٣ شێوازی جیاواز هاتووە، جل جلاله، بە شێوازە سادەکەی عالم، واتە دەزانێت، بە سیغەی موبالەغە دەڵێت علیم، بە سیغەی موبالەغەی زۆر بەرز دەڵێت علام ، هیچ شتێک نیە ئەو نەیزانێت، فَمَنْ يَعْمَلْ مِثْقَالَ ذَرَّةٍ خَيْرًا يَرَهُ * وَمَنْ يَعْمَلْ مِثْقَالَ ذَرَّةٍ شَرًّا يَرَهُ\nهێندەی ئەتۆمێک، پرۆتۆنێک، ئەلەکترۆنێک، نیوترۆنێک، لە شەڕ و چاکە هەمووی لەلای خودا زانراوە، هەر بەو شێوەیەش لەگەڵ ئێوە مامەڵە دەکات و پاداشتی کارەکان دەداتەوە، خودا سەرکەوتوتان بکات لەوەی هێندەی شاخە بەرزەکان چاکەتان پێ بکات، بشمانپارێزێت لەوەی هێندەی ئەتۆم و گەردیلەیەک شەڕ و خراپە ئەنجام بدەین، اَللَّهُمَّ حَقَّ الْقَوْلِ، تُغْنِينَا بِهِ عَنِ اْلأَقَاوِيلِ الْبَاطِلَةِ، يَا أَرْحَمَ الرَّاحِمِينَ، يَا ذَا الْجَلاَلِ وَاْلإِكْرَامِ\nCpj: ئيدانەی زيندانی كردنی رۆژنامەنوسانی توركيا كرد


شاندی یەكێتی و یەكگرتووی ئیسلامی كۆبوونەوە – تۆڕی میدیایی خەڵک\n2020/05/12 - 3:18 PM\nدوانیوەڕۆی ئەمڕۆ شاندێكی باڵای یەكێتیی نیشتمانیی كوردستان لەگەڵ یەكگرتووی ئیسلامی كوردستان سەبارەت بە دۆخی سیاسی هەرێمی كوردستان كۆبووەوە.\nد.سۆران جەمال تاهیر، ئەندامی مەكتەبی سیاسی و لێپرسراوی مەكتەبی پەیوەندییەكانی یەكێتی لە هەژماری خۆی لە فەیسبووك بڵاویكردەوە، كۆبوونەوەی شاندی یەكێتیی نیشتمانیی كوردستان و سەڵاحەدین بەهادین، ئەمینداری گشتی یەكگرتووی ئیسلامی كوردستان دەستی پێكرد.\nشاندەكەی یەكێتی پێكهاتووە لە: قادر عەزیر، كارگێری مەكتەبی سیاسی و د.سۆران جەمال تاهیر، ئەندامی مەكتەبی سیاسی و لێپرسراوی مەكتەبی پەیوەندییەكان و سالار سەرحەد، ئەندامی سەركردایەتی و لێپرسراوی بۆردی پەیوەندییە كوردستانییەكان و جەزا سەید مەجید، ئەندامی سەركردایەتی و لێپرسراوی مەڵبەندی ١ی سلێمانی و ڕۆژان محەمەد و زیاد جەبار، ئەندامامانی پەڕلەمانی كوردستان.\nئەمە لەكاتێكدایە، كە هەر ئەمڕۆ شاندی یەكێتی لەگەڵ سۆسیالست و نەوەی نوێ كۆبووەوە.\nئەنجوومەنی سەركردایەتی گشتی یەكێتییەكگرتووی ئیسلامی كوردستان\nخێڵەكانی حەویجە بۆ ڕووبەڕووبوونەوەی داعش خۆیان ئامادە دەكەن\nپەڕلەمانتارێكی یەكێتی لەسەر هەڵگرتنی پارێزبەندی لە پەڕلەمان ڕوونكردنەوە دەدات


وڵاتی به‌لوچستانی گەورە\n11/07/2021 ژمارەی بینراو 465\nناوی فه‌رمی: وه‌کو ده‌وڵه‌تێکی سەربەخۆ و ئازاد بوونی نییە ، ناوی فه‌رمی بوونی نییە ، به‌ڵکو خاکی به‌لوچستان دابه‌ش کراوه ، به سه‌ر یه‌کێکه له وڵاتانی پاکستان و ئێران و ئه‌فغانستان.\nژماره‌ی دانیشتوان: 20.0000.000 که‌س.\nرووبه‌ر: 594.000 کیلۆ مه‌تر چوار گۆشه.\nدابه‌شی کارگێری: له چوار ناوچه پێکهاتووه .\nیه‌که‌میان هه‌رێمی به‌لوچستانی پاکستان که دابه‌ش کراوه ، به سه‌ر سێ و چوار پارێزگا.\nدووه‌میان پارێزگای سیستان و به‌لوچستانی ئێران ، که به سه‌ر 19 شارۆچکە (قه‌زا) دابه‌شکراوه.\nسێیه‌مان هه‌رێمی نیمروز و هێلمه‌ندی ئه‌فغانستانه ، که هه‌رێمی نیمروز به سه‌ر پێنج شار و هه‌رێمی هێلمه‌ند به دوو شاردا دابه‌شکراوه.\nشاره گرنگه‌کانی:کوێته ، زاهدان ، زارانج ، دیشو.\nنه‌ته‌وه: به‌لوچ 48.2% ، پشتوو 22% ، کورد –براهۆیی 12.6% ، فارس 5% ، سندی 4% ، پونجاپ 3.2% ، سارایکی 2.4% ، هه‌زاره 0.9% ، ئوردو 0.8% ، مازندران 0.4% ، تاجیک 0.4 %.\nسنووری جوگرافی وڵاتی به‌لوچستان\nئه‌م وڵاته ده‌که‌وێته نێوان هه‌ر سێ وڵاتی پاکستان و ئێران و ئه‌فغانستانه‌وه ، که له باکووره‌وه به هه‌رێمەکانی تری ئه‌فغانستان و ئێران ، و له خۆرئاواوه به پارێزگاکانی تری ئێران ، و له باشووره‌وه به ده‌ریای عه‌ره‌ب ، و له خۆرهه‌ڵاته‌وه به هه‌رێمه‌کانی تری پاکستانه‌وه ده‌وره دراوه.\nبەشەکانی وڵاتی به‌لوچستانی گەورە\nیه‌که‌م/ هه‌رێمی به‌لوچستانی پاکستان\nناوی فه‌رمی: هه‌رێمی به‌لوچستان ، که سه‌ر به وڵاتی پاکستانه.\nژماره‌ی دانیشتوان: 16.500.000 که‌س.\nرووبه‌ر: 347.855 کیلۆ مه‌تر چوارگۆشه.\nدابه‌شی کارگێری: هه‌رێمی به‌لوچستانی پاکستان دابه‌ش کراوه به سه‌ر سێ و چوار پارێزگا.\nنه‌ته‌وه: به‌لوچ 45% ، پشتوو 26% ، کورد –براهۆیی 15% ، سندی 5% ، پونجاپ 4% ، سارایکی 3% ، هه‌زاره 19% ، ئوردو 1%.\nسنووری جوگرافی هه‌رێمی به‌لوچستانی پاکستان\nئه‌م هه‌رێمه ده‌که‌وێته باشووری خۆرئاوای وڵاتی پاکستان . که له باکووره به وڵاتی ئه‌فغانستان ، و هه‌ر دوو هه‌رێمی خێڵه‌کی (قبائیل) و پونجاپی پاکستان و وڵاتی ئێران ، و له خۆرئاواوه به وڵاتی ئێران ، و له باشووره‌وه به ده‌ریای عومان ، و له خۆرهه‌ڵاته‌وه به هه‌رێمی سندی پاکستانه‌وه ده‌وره‌دراوه.\nدووه‌م/ پارێزگای سیستان و به‌لوچستانی ئێران\nناوی فه‌رمی: پارێزگای سیستان و به‌لوچستان ، که سه‌ر به وڵاتی ئێرانه.\nژماره‌ی دانیشتوان: 3.000.000 که‌س.\nرووبه‌ر: 181.785 کیلۆ مه‌تر چوار گۆشه.\nدابه‌شی کارگێری: پارێزگای سیستان و به‌لوچستانی ئێران دابه‌ش کراوه ، به‌سه‌ر 19 شارۆچکە (قه‌زا).\nنه‌ته‌وه: به‌لوچ 64.4% ، فارس 30% ، مازندران 3% ، کورد –براهۆیی 2.4% ، تاجیک 0.2%.\nسنووری جوگرافی پارێزگای سیستان و بلوچستانی ئێران\nئه‌م پارێزگایه ئه‌که‌وێته باشووری خۆرهه‌ڵاتی وڵاتی ئێران . که له باکوورەوە به پارێزگای خۆراسانی باشوور ، و له خۆرئاواوه به هه‌ر دوو پارێزگای کرمان و هورمزگانی ئێرانه‌وه ، و لە باشووره‌وه به ده‌ریای عومان ، و له خۆرهه‌ڵاته‌وه به هه‌ر دوو وڵاتی ئه‌فغانستان و پاکستانه‌وه ده‌وره‌دراوه.\nسێیه‌م/ هه‌رێمی هه‌رێمی به‌لوچستانی ئه‌فغانستان\nیه‌ک: هه‌رێمی نیمروز\nناوی فه‌رمی: هه‌رێمی نیمروز ، که سه‌ر به وڵاتی ئه‌فغانستانه.\nپایته‌خت: زارانج .\nژماره‌ی دانیشتوان: 450.000 که‌س.\nرووبه‌ر: 41.360 کیلۆ مه‌تر چوارگۆشه.\nدابه‌شی کارگێری: هه‌رێمی نیمروزی ئه‌فغانستان دابه‌ش کراوه به سه‌ر پێنج پارێزگا.\nسنووری جوگرافی هه‌رێمی نیمروزی ئه‌فغانستان\nئه‌م هه‌رێمه ده‌که‌وێته باشووری خۆرئاوای وڵاتی ئه‌فغانستان . که له باکووره‌وه به هه‌رێمی فیرای ئه‌فغانستان ، و له‌خۆرئاواوه به وڵاتی ئێران ، وه له باشووره‌وه به وڵاتی پاکستان ، و له خۆرهه‌ڵاته‌وه به هه‌رێمی هێلمه‌ندی ئه‌فغانستانه‌وه ده‌وره‌دراوه.\nدوو/ هه‌رێمی هێلمه‌ندی ئه‌فغانستان\nناوی فه‌رمی: هه‌رێمی هێلمه‌ند ، که سه‌ر به وڵاتی ئه‌فغانستانه.\nپایته‌خت: دیشو .\nژماره‌ی دانیشتوان: 50.000کەس.\nرووبه‌ر: 23.000 کیلۆ مه‌تر چوارگۆشه.\nدابه‌شی کارگێری: هه‌رێمی هێلمه‌ندی ئه‌فغانستان ، دابه‌ش کراوه به سه‌ر دوو پارێزگا ، که ئه‌وانیش پارێزگای دیشو و ریگ جان شینه.\nنه‌ته‌وه : که ئه‌وه‌ش هه‌رێمی نیمروز و دوو پارێزگا به‌لوچ نیشینه‌که‌ی هه‌رێمی هێلمه‌ندی ئه‌فغانستان ده‌گرێته‌وه ، واتا لە ڕووی نەتەوەییەوە ئاوایە ، به‌لوچ 44% ، پشتوو 36% ، کورد-براهۆیی 6% ، سندی 5% ، تاجیک 11% ، هه‌زاره 3%.\nسنووری جوگرافی هه‌رێمی هێلمه‌ندی ئه‌فغانستان\nئه‌م هه‌رێمه ده‌که‌وێته باشووری خۆرئاوای وڵاتی ئه‌فغانستان ، که له باکووره‌وه به پارێزگای نادعه‌لی و ناوا ئل باراکزیی هه‌رێمی هێلمه‌ندی ئه‌فغانستان ، و له خۆرئاواوه به هه‌رێمی نیمروزی ئه‌فغانستان ، و له باشووره‌وه به وڵاتی پاکستان ، و له خۆرهه‌ڵاته‌وه به پارێزگای گارمسیری هه‌رێمی هێلمه‌ندی ئه‌فغانستانه‌وه ده‌وره‌دراوه.\nمێژووی بەلوچستان و کێشه له‌گه‌ڵ هەر یەکێکە لە وڵاتانی پاکستان و ئێران و ئه‌فغانستان\nبه‌لوچستان لە کۆنەوە بەشێک بووە ، لە ده‌وڵه‌ته‌کانی وه‌کو ئیمپراتۆریای ماد (میدیا) ی کوردان و ئیمپراتۆریای هه‌خامه‌نشینی پارسه دێرینه‌کان ، به‌ڵام هه‌خامه‌نشینیه‌کان په‌یوه‌ندیێکی باشیان له خه‌ڵکی وڵاتی به‌لوچستان هه‌بوو .\nبه‌ڵام وڵاتانی ئێرانی و وڵاتانی تری سه‌ر به ئیمپراتۆریای هه‌خامه‌نشینی پارسه دێرینه‌کان ، تووشی هه‌ڵمه‌تی داگیرکاری سوپای ئیمپراتۆریای مه‌کدۆنییه‌کان ، به سه‌رکردایه‌تی ئیمپراتۆر ئه‌لیسکه‌نده‌ری سێیه‌م (گه‌وره) (336_323پ.ز) بوونەوه ، به‌ڵام براخۆیی کورده‌کان و به‌لوچه‌کان به‌ڕه‌نگاری سوپای ئیمپراتۆریای مه‌کدۆنییه‌کان بوونەوە ، و چه‌ندان شه‌ڕیان له نێوانیان به‌رپا بووە ، وه‌کو شه‌ڕه‌کانی ته‌نگه‌ی میلا و ئه‌رمابیل و ته‌نگه‌ی حوللین و گلگاڵا ، ئه‌وه بوو له زۆربه‌ی ئه‌و جه‌نگانه سوپای براخۆیی کورده‌کان و به‌لوچه‌کان شکستیان هێنا ، و به‌وه‌ش به‌لوچستان بووه به به‌شێک له ئیمپراتۆریای مه‌کدۆنییه‌کان.\nدواترله نێوان ساڵانی (323_305پ.ز) بووه به‌شێک له ده‌وڵه‌تی سلوکیییه‌کانی مه‌کدۆنیا ، و د‌واتر له لایه‌ن سوپای ده‌وڵه‌تی مۆریای هیندستان بلوچستان داگیرکراوه ، و سه‌ره‌ڕای به‌ڕه‌نگاری براخۆیی کورده‌کان و به‌لوچه‌کان وه‌کو جه‌نگی سوهرئابادان ، به‌ڵام سوپای براخۆیی کورده‌کان و به‌لوچه‌کان شکشتی هێنا ، و خاکی به‌لوچستان بووه به‌شێک له‌و ده‌وڵه‌ته ، که ئه‌وه‌ش له نێوان ساڵانی (305_232پ.ز) دا بووە ، و ئه‌وه بوو به‌لوچستان رووبه‌رووی شاڵاوی داگیری ساکای ناوه‌ڕاستی ئاسیا هاتن ، به‌ڵام سوپای ئه‌شکانییه‌کان به‌ره‌نگاریان بوونەوه ، و به‌لوچستانی کرده به به‌شێک له ده‌وڵه‌تی ئه‌شکانی ، که له نێوان ساڵانی (232پ.ز_51ز) دا بووه ، و دواتر له لایه‌ن هۆزێکی ئاسیای ناوه‌ند به ناوی کۆشانییه‌کان به‌لوچستان داگیرکرا ، که ئه‌وه‌ش له‌نێوان ساڵانی (51_227ز) ، و له‌و ساڵه‌دا به‌لوچستان له لایه‌ن سوپای ساسانییه‌کانی کوردان ئازاد کراوه ، و کرایه‌وه سه‌ر خاکی کوردستانی دێرین ، و که ئه‌وه‌ش له نێوان ساڵانی (227_590ز) دا بووه.\nوڵاتی به‌لوچستان له لایه‌ن سوپای ده‌وڵه‌تی سندی هیندییه‌وه داگیرکرا تا ساڵی (680ز) ، و دواتر له لایه‌ن عه‌ره‌به موسڵمانه‌کانه‌وه به‌شێک له‌و وڵاته داگیرکرا ، و بووه به‌شێک له ده‌وڵه‌ته ئیسلامییه‌کانی وه‌کو (دەوڵەتی خەلافەتی ڕاشدینیەکان ، و دەوڵەتی خەلافەتی یەکەمی ئه‌مه‌وییەکان ، و دەوڵەتی خەلافەتی یەکەمی عه‌باسییەکان) ، و هه‌روه‌ها دواتر سوپای دەوڵەتی خەلافەتی یەکەمی ئه‌مه‌وییەکان عه‌ره‌به‌کان به ته‌واوی به‌لوچستانیان داگیرکرد.\nله ساڵی (997ز) لە لایەن تورکه غه‌زنه‌وه‌ییه‌کانه‌وه داگیرکرا تا ساڵی (1037ز) ، و دواتر بووه به‌شێک له ده‌وڵه‌تی سه‌لجوقییه‌کانی تورک ، له نێوان ساڵانی (1037_1157ز) ، و  دواتر هۆزی غوزی تورکه‌کان داگیری کرد تا ساڵی (1199ز) ، و ساڵی(1199ز) له لایه‌ن سوپای ده‌وڵه‌تی خوارزمی تورکه‌وه داگیرا تا ساڵی (1231ز) ، و له‌و ساڵه‌دا به‌لوچستان له لایه‌ن سوپای ئیمپراتۆر‌یای مه‌نگوڵه‌کانه‌وه داگیرا تا ساڵی (1335ز) داگیرکارییه‌که به‌رده‌وام بوو ، و له‌و ساڵه‌دا هه‌ر دوو به‌شه به‌لوچستانه پاکستانی و ئه‌فغانستانییه‌که له لایه‌ن سوپای سوڵته‌نه‌ی دێهلی ئیسلامییه‌وه داگیرا تا ساڵی (1526ز) ، و له‌و ساڵه‌دا ئەو به‌شه‌ی به‌لوچستان بووه به‌شێک له ئیمپراتۆریای مه‌گوڵه‌کانی هیندستان تا ساڵی (1857ز) ، و له‌و ساڵدا به‌شه به‌لوچستانی ئه‌فغانستان به فه‌رمی خرایه سه‌روڵاتی ئه‌فغانستان ، که تا ئێسته‌ش به‌شێکه له ئه‌فغانستان ، و به‌شه به‌لوچستانه‌که‌ی پاکستان بوو به‌شێک له ده‌وڵه‌تی هیندستانی به‌ریتانی تاوەکو ساڵی (1947ز) ، و دوای سه‌ربه‌خۆیی پاکستان لەو ساڵدا ، خرایه سه‌ر پاکستان که تا ئێسته‌ش هه‌ر به‌شه‌که له‌و وڵاته.\nبه‌شه ئێرانییه‌که‌ی به‌لوچستان ، بووه به‌شێک له ده‌وڵه‌تی سامانی کوردان ، که له نێوان ساڵانی (819_999ز) دا بووه ، و هه‌روه‌ها به‌شه ئه‌فغستانه‌که‌ی به‌لوچستان و بەشە ئێرانییەکەی بەلوجستان له نێوان ساڵانی (999_1003ز) بووه به‌شێک له ده‌وڵه‌تی سه‌فاریی فارسی ، و دواتر ئه‌و به‌شه‌ی به‌لوچستان له‌گه‌ڵ به‌شه‌کانی پاکستانی و ئه‌فغانستانی به‌لوچستان له لایه‌ن سوپای ده‌وڵه‌تی تیمورییه‌کان به سه‌رکردایه‌تی تیموری له‌نگ داگیر کرا ، که ئه‌وه‌ش ساڵی(1370ز) دا بوو و تا ساڵی (1506ز) به‌رده‌وام بووە.\nبه‌شه ئێرانییه‌که‌ی به‌لوچستان له‌و ساڵه‌دا واتا ساڵی (1506ز) له لایه‌ن سوپای ده‌وڵه‌تی سه‌فه‌وییه‌کانی ئێران به سه‌رکردایه‌تی شا ئیسماعیلی سه‌فه‌ویی (1501_1524ز) داگیرکرا ، و کرایە بەشێک لە دەوڵەتی سەفەوییەکان ، و هەروەها ئیترئه‌و به‌شه ئێرانییه‌که‌ی به‌لوچستان به‌شێک بووه له ده‌وڵه‌ته ئێرانییەکان له‌و کاته‌وه تا ئێسته ، و هه‌روه‌ها به‌لوچستان هه‌رده‌م له دژی ده‌سه‌ڵاتی ده‌وڵه‌ته ئێرانییه‌کان خه‌باتی و تێکۆشانی کردووه ، و تا ئێسته‌ش به‌رده‌وامن که له ئێسته‌دا بزووتنه‌وه‌ی شۆڕشگیری حزبیوڵڵای به‌لوچستانی لە دژی داگیرکەران کار ده‌کات ، و گه‌لی به‌لوچ لەو وڵاتانەی کە خاکەکەی بە سەریاندا دابەش کراوە ، بێ بەشە لە مافە ڕەوا و سەرەتاییەکانی ، واتا بە هیچ شێوەێک تاوەکو ئێستە چارەنووسی گەلی بەلوچ یەکلا نەبووتەوە ، و هەروەها به‌شێکی زۆر بەشه به‌لوچستانی ئه‌فغانستان ، لە دوای کشانەوەی بەشێکی گەورەی هێزەکانی سوپای ویلایەتە یەکگرتووەکانی ئەمریکا لە لایەن بزووتنەوەی تاڵیبانی ئەفغانستان کۆنترۆڵ کراوە ، و ژمارەێکی زۆری چەکداری بلوچی لە ناو ڕێزەکانی بزووتنەوەی تاڵیبانی ئەفغانستان بوونیان هەیە.\n2_میر نه‌سیرخان ئه‌حمه‌د زه‌یی به‌لوچ: مێژووی به‌لوچ و به‌لوچستان/ به‌رگی یه‌که‌م-وه: هیوا مه‌حمه‌د زه‌ندی-هه‌ولێر2005ز.\n_3ئیمام جلال الدین سیوطی: مێژووی خەلیفەکانی ئیسلام/ڕاشیدین ، ئەمەوی ، عەباسی-وە: نصرالدین عبدالرحمن قادر-سلێمانی2007ز.\n3_ئاخوه‌ند مه‌حمه‌د ساڵح زه‌نگنه به‌لوچ: کوردگال نامه‌ک (کورد بێژنامه)/ به‌رگی یه‌که‌م-وه : هیوا مه‌حمه‌د زه‌ندی-هه‌ولێر2012ز.\n4_ڕه‌حیم سابیر: مێژووی ماد-سلێمانی2005ز.\n5_ئیگۆر میخائیلۆڤیچ دیاکۆنۆف: میدیا-وه: بورهان قانیع-هه‌ولێر2008ز.\n6_سه‌ید که‌مال ئیبراهیمی: کوردستان پێش رووخانی نه‌ینه‌وا-سلێمانی2008ز.\n7_عه‌لی ئه‌کبه‌ر سه‌رفراز و به‌همه‌ن فه‌یروزمه‌ندی: دێرینه‌ناسی و هونه‌ر له سه‌رده‌مه مێژوویه‌کانی ده‌وڵه‌تی ماد و هه‌خامه‌نشی/ به‌رگی یه‌که‌م-وە: وریا قانیع-هه‌ولێر2009ز.\n7_عه‌لی ئه‌کبه‌ر سه‌رفراز و به‌همه‌ن فه‌یروزمه‌ندی: دێرینه‌ناسی و هونه‌ر له سه‌رده‌مه مێژوویه‌کانی ده‌وڵه‌تی ئەشکانی و ساسانی به‌رگی دووه‌م-وە: وریا قانیع-هه‌ولێر2009ز.\n8_حه‌بیبوڵڵای تابانی: هاو نه‌ته‌وه‌یی کورد و ماد-وه: جه‌لیل گادانی-هه‌ولێر2010ز.\n9_د . یوسف العش: عه‌باسییه‌کان ، مێژووی سه‌رده‌می خه‌لافه‌ت-وه: رووپاک کاخدر حه‌مه‌د-هه‌ولێر2010ز.\n_10هاشی یحیی الملاح: مێژووی سەردەمی پێغمبەر (د.خ) و خولەفای ڕاشیدین-وە: هۆشیار عبداللە سەنگاوی-هەولێر2011ز.\n11_سۆران حه‌مه ڕه‌ش: کورد کێیه؟-له‌نده‌ن ساڵی2013ز.\n12_عومه‌رئیسماعیل مارف: تۆماره‌کانی مێژوو-سلێمانی2013ز.\n13_ڕۆمه‌ن گیرشمه‌ن: مێژووی ئێران له سه‌ره‌تاوه هه‌تا هاتنی ئیسلام-وه: سه‌لاحه‌ددین ئاشتی-سلێمانی2013ز.\n14_ویل دورانت: مێژووی شارستانییه‌ت/ به‌رگی یه‌که‌م-وه: عه‌بدوڵڵا ڕه‌سوڵی-سلێمانی2014ز.\n15_ویل دورانت: مێژووی شارستانییه‌ت/ به‌رگی دووه‌م-وه: عه‌بدوڵڵاڕه‌سوڵی-سلێمانی2014ز.\n_16سەڵاح تەهبوب: ئینسایکلۆپیدیای مێژووی ئیسلام/سەردەمی ئەمەویەکان-وە: بەختیار عەزیز ئەحمەد-سلێمانی2015ز\n17_د. محمد سیهل طقوش: مێژووی ده‌وڵه‌تی عه‌باسی-وه: هێمن ئه‌حمه‌د-سلێمانی2015ز.\n18_کارڵ برۆکلمان: مێژووی گەلانی موسڵمان-وە: عومەر عەلی غەفوور-تاران2017ز.\nپەیامێك لە بافڵ جەلال تاڵەبانی-یەوە\nوەزیری ناوخۆی هەرێم لەبارەی كوشتنی موراد كانی كوردەیی چی دەڵێت؟\nوێنە.. نەخۆشییەکی مەترسیدار لە سلێمانی ئاشکرادەکرێت\nیەكێتی هەوڵی بەدەستهێنانەوەی سێ كورسی دیكەی پەرلەمانی عیراق دەدات\nسلێمانی؛ شانۆیی وەك قەقنەس دەسووتێم نمایش دەكرێت\nگرنگترین سوودەکانی گۆشتی قەل\nباشترین جۆری خواردنەوەکان لە کاتی پەتا و هەڵامەت و ئەنفلوەنزا\nچۆن هێلکەی ماوە بەسەرچوو و خراپ بوو جیا بکەینەوە؟


ئەرتەشی ئێران فڕۆکەیەکی شەڕکەری نوێ دەخاتەڕوو - Mehr News Agency\nAP ١٣٩٩ Khordad ٣ ١٥:٤٤\nNews Code 32516\nئەمیر زاڵی بەیگی بۆ مێهر:\nئەرتەشی ئێران فڕۆکەیەکی شەڕکەری نوێ دەخاتەڕوو\nفەرماندەی بنکەی ڕاوی شەهید لەشگەری ئەرتەشی کۆماری ئیسلامی لە بەرهەم هێنانی فڕۆکەی نوێ هەواڵی دا و وتی: لە داهاتوویەکی نزیک داڕشتن و بەرهەم هێنانی ئەو فڕۆکانەی کە لە هێزی هەوا فەزای ئەرتەشی کۆماری ئیسلامی ئەنجام بووە، دەبینن.\nبە ڕاپۆرتی ئاژانسی هەواڵی مێهر، ئەمیر زاڵبەیگی لە گەفتەگۆ لەگەڵ هەواڵنێری میهر ڕایگەیاند کە پێش لە شۆرشی ئیسلامی سەرجەم فڕۆکە و جیهازاتەکانی هێزی ئاسمانی لە ئەمریکا و وڵاتانی ترەوە هاوردە دەکرا و بۆ چاک کردنەوە و ڕێکخستنیشیان پێویست بە هێزی بیانی بوو بەڵام ئێستا بە بەرەکەتی کۆماری ئیسلامی هەموو فڕۆکە و جیهازاتی هێزی ئاسمانی لە ناوخۆ بەرهەم دێن و لە لایەن پسپۆڕانی ناوخۆشەوە ڕێکدەخرێن.\nناوبراو باسی لەسەر ئەوە کرد کە پاش چوونی ڕاوێژکارە سەربازییە بیانییەکان هەمووان پێیان وابوو کە ئێران چی دیکە ناتوانێت بنکەی ئاسمانی خۆی ئامادە بکات. لە ئەو بوارە ئۆرهال یان بەڕۆژ کردنەوەی فڕۆکە دێتە پێشەوە کە هەر لە بنەڕەت تا دوایین خاڵی بەرهەم هێنانی فڕۆکەکان لە فڕۆکەی ڕاو بگرە تا فڕۆکە زەبەڵاحەکانی ٧٤٧ بە دەستی پرسنلی تەکنیکی، لێزان و لێکۆڵەری ناوخۆیی ئەنجام دەبێت.\nئەمیر زالبەیگی لە بواری داڕشتنی هەموو جۆرە فڕۆکە لە لایەن پرسنلی هێزی ئاسمانی و زانکۆ زانست بنەڕەتەکان پێشکەوتنی بەرچاو هەبووە. هێزی ئاسمانیش هاوکات لەگەڵ وڵاتانی دیکە لە بواری هەواوانی پێشکەوتنی دەبێت و بە پشتی خودا لە دهاتوویەکی نزیک داڕشتن و بەرهەم هێنانی فڕۆکەکان کە لەلایەن هێزی ئاسمانی ئەرتەشی کۆماری ئیسلامییەوە ئەنجام دەبێت، دەبینین و هیچ کێشەیەکمان لە ئەو بوارەوە نابێت.\nساڵی ڕابردوو لە ڕژەیەک کە ئەنجام درا هەمووان گەشتی فڕۆکەی ئاسمانی کەوسەریان بینی، ئەو فڕۆکەیە یەکێک لە فڕۆکە بەڕۆژەکانی جیهانە و سیستەمەکانی بە پێی سیستەمە پێشکەوتووەکانی جیهان داڕێژراوە و فڕۆکەکانی تر کە لە ناوخۆی وڵات داڕێژراون و بەرهەم هاتوون ڕوونوێنی دەکرین.


زایینی: ٠٧-٠٤-٢٠١٢ - هەتاوی: ١٣٩١/٠١/١٩ - ١٧:٤٤ تاران قه‌باره‌ی فۆنت:\nكوردستان میدیا: هەیئەتێكی سازمانی خەباتی كوردستانی ئێران سەردانی دەفتەری سیاسیی حیزبی دێموكراتی كوردستانی ئێرانی كرد و لەلایەن هەیئەتێكی ئەو حیزبەوە پێشوازییان لێكرا.\nبەپێی راپۆرتی هەواڵنێری كوردستان میدیا، سەرلە بەیانیی رۆژی شەممە رێكەوتی 19ی خاکه‌لێوه‌ی 1391ی هەتاوی، هەیئەتێكی سازمانی خەباتی كوردستانی ئێران بە سەرپەرستیی بەڕێز باباشێخ حوسێنی، سكرتێری گشتیی سازمانی خەبات، سەردانی دەفتەری سیاسیی حیزبی دێموكراتی كوردستانی ئێرانی كرد و لەلایەن هەیئەتێكی ئەو حیزبەوە بە سەرپەرستیی رێزدار مستەفا هیجری، سكرتێری گشتیی، پێشوازییان لێكرا.\nلە سەرەتای ئەم دیدارەدا سكرتێری حیزبی دێموكراتی كوردستانی ئێران لەسەر وەزعی سیاسیی كورد و ئاڵوگۆڕەكانی ناوچە و بارودۆخی نالەباری رێژیمی كۆماری ئیسلامی باسێكی پێشكەش كرد. بەڕێز هیجری ئەو قەیران و كێشانەی كە رێژیم لەگەڵی بەرەوڕوویە خستە بەرباس و پێیان وابوو كە رێژیم ئەو قەیران و كێشانەی پێ چارەسەر نابێ و رێژیمی بە قەیران خوڵقێن وەسف كرد.\nسەبارەت بە بارودۆخی هێزە سیاسییەكانی كورد و لێك نزیك بوونەوەی هەرچی زیاتر و دۆزینەوەی خاڵی هاوبەشی نێوان هێزە سیاسییەكانی كوردی بە پێویست زانی.\nدواتر كاك باباشێخ روانگە و بۆچوونەكانی سازمانی خەباتی باس كرد و هەر دوولا لەسەر مەسەلەی جێگای بایەخی نێوانیان قسەیان كرد و لەسەر هاوكاریی سیاسی لەگەڵ یەكتر پێداگرییان كرد.


ئەحمەد میرە: بەشی کوردی VOA پەنجەرەیەکی گرنگ بوە بۆ میدیای کوردی\nرادیۆێ کوردی دەنگی ئەمەریکا ئەمرۆ 24 مین ساڵیادی دامەزراندنی بەرز رادەگرێت، لە کاتێکدا لە لایەن وڵاتە یەکگرتووەکانی ئەمەریکاوە دامەزرا، ئەو وڵاتانەی کوردستانیان بەسەردا دابەشکراوە نە دانیان بە بوونی دانابوو وە نە بە زمانەکەیان.\nئەحمەد میرە سەرنووسەر گۆڤاری لڤین پریس لە هەڤپەیڤینێکدا لەگەڵ بەشی کوردی دەنگی ئەمەریکا دەڵێت" سەرەتا دەمەوێ پیرۆزبایی لە 24 مین ساڵەی دامەزراندنی رادیۆێ دەنگی ئەمەریکا بکەم، ئومێد دەکەم لە ساڵانی داهاتوودا گەشەسەندنی زۆر بە خۆیەوە ببینێت و هەر وەها دەڵێت چەند خاڵێکی گرنگ هەیە لە بوونی رادیۆێ دەنگی ئەمەریکا، خاڵی یەکم ئەوەیە کە ئێمە لە میدیای کوردی تەنها لە چوارچێوەیەکی ( لۆکەڵییدا) خۆجەییدا کاری کردووە، ئەتوانین بڵێن رادیۆێ دەنگی ئەمەریکا یەکێکە لەو دەرگایانەی یا پەنجەرانەی کە لە دەرەوەی جوگرافیای لۆکەڵی کوردستان، رۆماڵی بارودۆخی سیاسی هەرێمی کوردستان ئەکات، کە یەکێکە لە تاێبەتمەندیە گرنگەکان، خاڵی دووەمی تاێبەتمەندیەتی ئیشکردنی ئەم رادیۆیە لەوەدا بەرجەستە ئەبێ کە تا ئەندازەیەکی زۆر بێ لایەنی پێیەوە دیارە".\nکاک ئەحمەد دەشڵێت " شرۆڤەکاری ئەم رادیۆیە قووڵترە لەو شرۆڤەکاریانەی کە لە کەناڵەکانی تری میدیای کوردیدا هەیە وە سەرچاوەیەکی باشیشە بۆ هەر سیاسەتمەدارێک یا چاودێرێکی سیاسی کە چاودێری رەوشی سیاسی باشوری کوردستان بکا وە رادیۆێ دەنگی ئەمەریکا ئەوەشی تێپەڕاندووە کە هەست ئەکەیت پرۆفیشناڵیەتێک بە کارمەندەکانیەوە دیارە".\nکاک ئەحمەد هەر وەها دەڵێت" بە کورتی ئەتوانم بڵێیم بەشی کوردی VOA پەنجەرەیەکی گرنگ بوە بۆ میدیای کوردی وە رۆڵی هەبوە لەسەر ئەوەی کە روحیەتی گەشەسەندن لە نێۆ میدیای کوردیشدا بەرەو پێشەوە ببات و ببێتە هۆکارێک بۆ پێیهاندان بۆ کەناڵەکانی تری راگەیاندن تا چاو لەو مۆدێلی کارکردنە بکەن".


3/3/2021 - 13:57\nلیژنه‌ی رێكخستن و ئاماده‌كارییه‌كان تایبه‌ت به سه‌ردانه‌كه‌ی پاپای ڤاتیكان بۆ عێراق رایگه‌یاند كه سه‌رجه‌م ئاماده‌كارییه‌كانی تایبه‌ت به پێشوازیكردن له پاپای ڤاتیكان، پاپا فره‌نسیس ته‌واوكراون و ئاماژه‌ی به‌وه‌یشدا كه خۆشحاڵێیه‌كی به‌رفراوان بۆ سه‌ردانه‌كه‌ی پاپای ڤاتیكان، پاپا فره‌نسیس بۆ عێراق ھه‌یه.\nله‌مباره‌یه‌وه سه‌رۆكی كڵێسای كلدانیی له عێراق و جیھان، پاتریارك مار لۆیس روفائێل ساكۆ له كۆنگره‌یه‌كی رۆژنامه‌وانییدا رایگه‌یاند كه رێوشوێنه‌كانی خۆپارێزیی له میانی سه‌ردانه‌كه‌ی پاپا فره‌نسیس بۆ عێراق گیراونه‌ته‌به‌ر و باسی له‌وه‌شكرد كه پاپا له میانی سه‌ردانه‌كه‌ی بۆ عێراق، ژماره‌یه‌ك ناوچه‌ی شوێنه‌واریی به‌سه‌ر ده‌كاته‌وه.\nپاتریارك مار لۆیس روفائێل ساكۆ سه‌ردانه‌كه‌ی پاپای ڤاتیكان، پاپا فره‌نسیس بۆ عێراق به په‌یامێك بۆ ئاشتیی، خۆشه‌وێشتی و پاڵپشتیكردن بۆ مه‌سیحییه‌كان له عێراق له‌قه‌ڵه‌مدا و گوتی:سه‌ردانه‌كه‌ی پاپا فره‌نسیس بۆ عێراق، ده‌بێته ھاندانێك بۆ مه‌سیحییه‌كان تا له زێدی خۆیان بمێننه‌وه.\nگوتیشی: سه‌رجه‌م ئاماده‌كارییه‌كانی تایبه‌ت به پێشوازیكردن له پاپای ڤاتیكان، پاپا فره‌نسیس ته‌واوكراون و حكوومه‌تیش زنجیره‌یه‌ك رێوشوێنی له‌وباره‌یه‌وه گرتووه‌ته‌به‌ر.\nسه‌رۆكی كڵێسای كلدانیی له عێراق و جیھان، پاتریارك مار لۆیس روفائێل ساكۆ سه‌باره‌ت به ده‌نگۆی ئه‌وه‌ی كه گوایه پاپای ڤاتیكان، پاپا فره‌نسیس له میانی سه‌ردانه‌كه‌ی بۆ عێراق، به‌ڵگه‌نامه‌یه‌ك له‌گه‌ڵ مه‌رجه‌عی باڵای شیعه، عه‌لی سیستانی واژوو ده‌كات، گوتی:تا ئێستا ھیچ زانیارییه‌ك له‌باره‌ی واژووكردنی به‌ڵگه‌نامه‌یه‌ك له‌نێوان پاپا و سیستانی-دا نییه.\nپاتریارك مار لۆیس روفائێل ساكۆ باسی له‌وه‌شكرد كه خۆشحاڵێیه‌كی به‌رفراوان بۆ سه‌ردانه‌كه‌ی پاپای ڤاتیكان، پاپا فره‌نسیس بۆ عێراق ھه‌یه و گوتی:رۆژی ھه‌ینی، پاپا سه‌ردانی عێراق ده‌كات.\nشایانی باسه پاپا له‌سه‌ردانه‌كه‌یدا وابڕیاره سه‌ردانی هه‌ریه‌ك له هه‌ولێر و به‌غدا و مووسڵ بكات و شوێنه‌واری ئور له‌پارێزگای زیقار به‌سه‌ر بكاته‌وه.\nله‌لایه‌كی دیكه‌وه پاپای ڤاتیكان سووربوونی خۆی له ئه‌نجامدانی سه‌ردانه‌كه‌ی بۆ عێراق دووپاتكرده‌وه و رایگه‌یاند كه سه‌ره‌ڕای ھێرشه مووشه‌كییه‌كان، سه‌ردانه‌كه‌ی بۆ عێراق ئه‌نجام ده‌دات.\nبه‌پێی ئاژانسه‌كانی نێوده‌وڵه‌تیی، پاپا فره‌نسیس جه‌ختیكردووه‌ته‌وه له‌سه‌ر ئه‌وه‌ی كه ھێرشه مووشه‌كییه‌كان، نابینه ھۆی ھه‌ڵوه‌شاندنه‌وه‌ی سه‌ردانه‌كه‌ی بۆ عێراق و گوتوویه‌تی: سه‌ره‌ڕای ھێرشه مووشه‌كییه‌كان، سه‌ردانی عێراق ده‌كه‌م.


خۆپیشاندانه‌كانی ئێران.. له نانه‌وه بۆ نه‌مان\nخۆپیشاندانه‌كانی ئێران.. له نانه‌وه بۆ نه‌مان\nچه‌ند رۆژێكه خۆپیشاندان ناوچه جیاجیاكانی ئێرانی گرتوه‌ته‌وه، سه‌ره‌تا دژی گرانی و خراپی باری گوزه‌ران، خه‌ڵك هاتنه سه‌ر شه‌قام، به‌ڵام به‌ره‌به‌ره دروشمه‌كان هه‌ڵكشان بۆ ئاستی رووخانی ده‌سه‌ڵات و بۆ یه‌كه‌مجار له مێژووی كۆماری ئیسلامیدا كه‌سه یه‌كه‌مه‌كانی ئه‌و وڵاته بوونه ئامانجی توڕه‌یی خۆپیشانده‌ران.\nله كۆتایی هه‌فته‌ی رابردوه‌وه، به‌خۆپیشاندانه‌كانی (مه‌شهه‌د)، (نه‌یشابور) و (كاشمه‌ر)ی پارێزگای (خۆراسانی ره‌زه‌وی) ناڕه‌زایه‌تی هاووڵاتیان له دژی گرانبوونی كاڵا و پێداویستیه سه‌ره‌كییه‌كان پێی نایه قۆناغێكی نوێوه.\nهه‌رچه‌نده گرانبونی نرخی به‌نزین و ماده خۆراكییه سه‌ره‌كییه‌كان پاڵنه‌ری ده‌ستپێكردنی ئه‌و خۆپیشاندانانه بوو، به‌ڵام له‌ئێستادا دروشم و داواكاریه‌كان بازنه‌ی باری ئابوریان تێپه‌ڕاندوه و به‌شێوه‌یه‌كی تۆخ دروشمه‌كان سیاسین.\nرۆژی ٢٩/١٢/٢٠١٧، خۆپیشاندانه‌كان له خۆراسانی باكوری خۆرهه‌ڵاتی ئێرانه‌وه بۆ خۆرئاوا و باشوری خۆرئاوای ئه‌و وڵاته گواسترانه‌وه و سه‌ره‌تا له پارێزگاكانی كرماشان، لۆڕستان و خوزستان گردبونه‌وه و خۆپیشاندان ئه‌نجامدران و شه‌وه‌كه‌شی زۆربه‌ی پارێزگاكانی ناوه‌ڕاست و باكوری ئێرانی ته‌نیه‌وه.\nسه‌رباری ئاماده‌كاریه‌كانی حكومه‌ت و هه‌ڕه‌شه‌كانی، به‌ڵام رۆژی شه‌ممه و له سێیه‌م رۆژی ئه‌و خۆپیشاندانانه‌دا، چه‌ندین پارێزگای تریش چوونه ریزی خۆپیشانده‌رانه‌وه و به‌پێی چه‌ند زانیاریه‌ك له شاری (دورود)ی لوڕستان، لانی كه‌م ٤خۆپیشانده‌ر ژیانیان له‌ده‌ستداوه.\nدروشمی "نه غه‌زه و نه لوبنان، گیان ده‌به‌خشم بۆ ئێران" كه یه‌ك له دروشمه سه‌ره‌كییه‌كانی خۆپیشانده‌رانی ئێرانییه، به ئاماژه‌یه‌ك بۆ توڕه‌یی خۆپیشانده‌ران له سیاسه‌ته ناوچه‌ییه‌كانی حكومه‌ته‌كه‌یان داده‌نرێت.\nكۆماری ئیسلامی ئێران كه له ٤٠ ساڵه‌ی ته‌مه‌نی نزیك ده‌بێته‌وه، له‌سه‌ره‌تای هاتنه‌سه‌ركاریه‌وه تۆمه‌تباره به‌وه‌ی "پاڵپشتی دارایی و سه‌ربازی" له گروپه توندڕه‌وه‌كانی ناوچه‌كه به‌تایبه‌تی فه‌ڵه‌ستین و لوبنان ده‌كات. له دوای ده‌ستپێكردنی شه‌ڕی ناوخۆیی سوریاشه‌وه ئه‌و وڵاته راسته‌وخۆ رۆڵی له هێشتنه‌وه‌ی ده‌سه‌ڵاتی به‌شار ئه‌سه‌د بینیوه و به‌وته‌ی دژبه‌رانی حكومه‌تی تاران، ئه‌و پاڵپشتیانه و هه‌روه‌ها تێچوه‌كانی تری پشتیوانی له حوسیه‌كانی یه‌مه‌ن، حزبوڵای لوبنان و گروپه‌كانی تری ناوچه‌كه، بارگرانی زۆری له‌سه‌ر ئابوری ئێران داناوه، ئه‌وه‌ش سه‌رباری ئه‌و سزا ئابوریانه‌ی له چه‌ند ساڵی رابردوه‌وه به‌هۆی به‌رنامه ئه‌تۆمیه‌كه‌ی به‌سه‌ریدا سه‌پێنرابوو.\nخۆپیشاندانه‌كان كه سه‌ره‌تا رویان له حكومه‌ت و كه‌سی یه‌كه‌می ده‌سه‌ڵاتی جێبه‌جێكار واته حه‌سه‌ن روحانی سه‌رۆك كۆماری ئه‌و وڵاته بوو، به به‌شێك له پلانی باڵی بنه‌ماخوازان له دژی ریفۆرمخوازان لێكده‌درایه‌وه و له‌وروه‌شه‌وه ئیسحاق جیهانگیری جێگری یه‌كه‌می رۆحانی رایگه‌یاند، ئه‌وانه‌ی هانی خه‌ڵك ده‌ده‌ن بڕژێنه‌سه‌ر شه‌قام دواجار خۆپیشاندانه‌كان به‌سه‌رخۆیاندا ده‌شكێته‌وه و دواجاریش ئه‌مه روویدا و رابه‌ری باڵای ئایینی ئه‌و وڵاته‌ش كه‌وته‌به‌ر تیری دروشمه‌كان.\nدوای خۆپیشاندانه‌كانی ساڵی ٢٠٠٩ كه له دژی ئه‌نجامه‌كانی هه‌ڵبژاردنی سه‌رۆكایه‌تی رێكخران و چه‌ند رۆژێكیان خایاند، خۆپیشاندانه‌كانی رۆژانی رابردو به به‌رینترین خۆپیشاندانه ناڕه‌زایه‌تییه‌كانی ته‌مه‌نی كۆماری ئیسلامی داده‌نرێن، كه بۆ یه‌كه‌مجار دروشمی روخان و نه‌مان بۆته دروشمی خۆپیشانده‌ران و به‌رده‌وامبوونیان رێگه له‌به‌رده‌م پێشبینی جیاجیاده‌كاته‌وه،\nئایا له سه‌روبه‌ندی ٤٠ ساڵه‌ی ته‌مه‌نی روبه‌ڕوی گه‌وره‌ترین قه‌یران ده‌بێته‌وه؟\nئاخۆ توشی چاره‌نوسی سوریایه‌ك ده‌بێت كه شه‌ش ساڵه به چنگ و ددان خه‌ریكی پاراستنیه‌تی؟\nیان ئه‌وه‌تا دواجار هاوشێوه‌ی ٩ ساڵ به‌ر له ئێستا، به‌سه‌ر ئه‌م ته‌نگه‌ژه‌یه‌شدا سه‌رده‌كه‌وێت؟


ئۆکرانیا بەدوای هۆکاری راستەقینەی تێکشکانی فڕۆکەکەی لە ئێراندا دەگەڕێت\nهەرمان خالید 09/01/2020 - 14:06 بڵاوکراوەتەوە لە جیهان\nئۆکرانیا بەدوای ئاشکراکردنی هۆکاری راستەقینەی تێکشکانی فڕۆکەکەی لە ئاسمانی تارانی پایتەختی ئێراندا، دەگەڕێت.\nئەمڕۆ پێنجشەممە 9-1-2020، ئۆلسکی دانیلۆڤ، ئەمینداری گشتیی ئەنجوومەنی ئاسایشی ئۆکرانیا رایگەیاندووە، لێکۆڵەرەکانی وڵاتەکەی بەدوای پاشماوەی مووشەکێکی رووسیدا دەگەڕێن، کە پارچەیەکی لە ناوچەی کەوتنە خوارەوەی فڕۆکەکە دۆزراوەتەوە.\nئۆلسکی دانیلۆڤ هەروەها رایگەیاندووە، لێکۆڵەرەکان چەند ئەگەرێکیان بۆ تێکشکانی فڕۆکەکە داناوە، لەوانە؛\n- پێکرانی بە مووشەک\n- پێکدادانی لەگەڵ فڕۆکەیەکی دیکە\n- تەقینەوەی بزوێنەرەکەی\n- کردەی تیرۆریستی\nڤۆڵۆدیمیر زیلینسکی، سەرۆکی ئۆکرانیا هاووڵاتیانی وڵاتەکەی دڵنیا کردووەتەوە، کە ”هۆکاری راستەقینە“ی تێکشکانی فڕۆکەکە ئاشکرا دەکەن.\nعێراق هاوردەکردنی پەلەوەر لە زیاتر لە 30 وڵات قەدەغە دەکات\nپەرلەمانتارێکی پێشووی عێراق: عەللاوی لە هەڵبژاردن دۆڕاوە چۆن دەکرێتە سەرۆک وەزیران؟\nپەرلەمان تا ئێستا بڕیاری کۆبوونەوە بۆ پەسەندکردنی کابینەکەی عەللاوی نەداوە\nبەهای دراوەکان 22-2-2020


هه‌ڵبژاردنی سه‌رۆك كۆمار كۆتایی به تاكڕه‌وی ده‌هێنێت\nله‌دوای یه‌ك مانگ له دانیشتنی ئه‌نجومه‌نی نوێنه‌رانی عێراق كه له 3-9-2018 به‌ڕێوه‌چوو، به‌پێی یاسا پێویست بوو له ماوه‌ی مانگێكدا پۆستی سه‌رۆك كۆمار له نێو هۆڵی په‌رله‌مان ده‌ستنیشانبكرێت، تا له كۆتایی واده‌كه پۆسته‌كه له به‌رژه‌وه‌ندی یه‌كێتی نشیتمانی كوردستان یه‌كلابوه‌وه.\nپرۆسه‌ی هه‌ڵبژاردنی سه‌رۆك كۆمار:\nله‌دوای ململانێی و كێشمه‌كێشمه‌كان دواجار په‌رله‌مانی عێراق ئێواری رۆژی سێشمه‌ی رابردوو كه به‌پێی یاسا دوا رۆژ بوو بۆ یه‌كلاییكردنه‌وه‌ی پۆستی سه‌رۆك كۆمار، په‌رله‌مان دانیشتنی ئاسایی خۆیی به ئاماده‌بوونی 302 په‌رله‌مانتار به مه‌به‌ستی یه‌كلایكردنه‌وه‌ی ئه پۆسته ئه‌نجامدا.\nئه‌و دانیشتنه بۆ جاری یه‌كه‌م بوو له دوای سێ خول له ده‌ستنیشانكردنی پۆستی سه‌رۆك كۆمار كه به‌پێی رێكه‌وتنی پێكهاته و لایه‌نه سیاسیه عێراقیه‌كان و كوردستان به پشكی كورد هه‌ژمار ده‌كرێت، كورد به چه‌ندین كاندیده‌وه رووی له هۆڵی دانیشتنه‌كان كرد. به‌وه‌ی له هه‌ریه‌كه له ساڵه‌كانی 2005 و 2009 سه‌رۆك مام جه‌لال تاكه كاندیدی كورد بوه بۆ ئه‌و پۆسته‌و هه‌ردوو جاره‌كه‌ش به جه‌وله‌ی یه‌كه‌م و به‌ده‌نگی زۆرینه‌ی په‌رله‌مان ئه‌و پۆسته‌ی به‌ده‌ستهێنا و له خولی سێیه‌میشدا فراكسیۆنه كوردییه‌كان له نێو خۆیاندا له نێوان هه‌ریه‌كه له به‌رهه‌م ساڵح و فوئاد مه‌عسوم، ئه‌وه‌ی دووه‌میان وه‌ك تاكه كاندیدی كورد ده‌ستیشانكرد.\nئه‌و ئێواره‌یه پێش ده‌ستپێكردنی كۆبونه‌وه‌كه، پێنج كاندید پاشه‌كشێیان له خۆكاندید كردن كردوو و زوو هه‌ستیان كرد كه ئه‌گه‌ری بوونیان به سه‌رۆك كۆماری نوێی عێراق مه‌حاڵه، به‌وه‌ش جه‌وله‌ی یه‌كه‌می هه‌ڵبژاردن به رێگای نێهینییه‌وه به‌ڕێوه‌چوو كه هه‌ریه‌كه له یه‌كێتی نیشیتمانی كوردستان و پارتی دیموكراتی كوردستان به دوو كاندیدی جیاواز به‌شداریان له پرۆسه‌كه كرد و به‌رهه‌م ساڵح توانی 165 ده‌نگ به‌ده‌ستبهێنێت و فوئاد حوسێن 89 ده‌نگ و سروه عه‌بدولواحید 18 ده‌نگ و سائیر غانم یه‌ك ده‌نگ و منقه‌ز عه‌بدوله‌تیف 2 ده‌نگ و نوار سه‌عد 2 ده‌نگ و عه‌باس محه‌مه‌د چوار ده‌نگ و هاوكات 14 ده‌نگی پوچه‌ڵ و 8 ده‌نگیی سپیش هه‌بوه.\nبه‌پێی ده‌ستنیشانكردنی یاسایی ده‌ستنیشانكردنی سه‌رۆك كۆماریش كه پێویسته كاندیده‌كه 218 كه زۆرینه‌ی په‌رله‌مان به‌ده‌ستبهێنێت هیچ كام له كاندیه‌كان چانسی وه‌رگرتنی پۆسته‌كه‌یان نه‌بوو، بۆیه به ناچاری سه‌رۆكایه‌تی په‌رله‌مان هه‌ردوو كاندیدی یه‌كێتی و پارتی بۆ جه‌وله‌ی دووه‌م هێشته‌وه و كه له دواجاردا دكتۆر به‌رهه‌م ساڵح به كۆی 220 ده‌نگ وه‌كو سه‌رۆك كۆماری ده‌ستیشانكرا و فوئاد حوسێنیش ته‌نها 22 ده‌نگی به‌ده‌ستێهنا.\nبه‌یاننامه‌كان كاریگه‌ری له‌سه‌ر پرۆسه‌كه نه‌بوو:\nئه‌گه‌رچی له پێش ده‌ستپێكردنی جه‌وله‌ی دووه‌م بۆ ده‌ستنیشانكردنی سه‌رۆك كۆمار فراكسیۆنی پارتی دیموكراتی كوردستان داوای له سه‌رۆكایه‌تی په‌رله‌مان كرد هه‌ڵبژاردنی جه‌وله‌ی دووه‌م دوابخات، به‌ڵام داواكه‌ی ره‌تكرایه‌وه چونكه به پێی یاسای په‌رله‌مان كاندیدی سه‌رۆك كۆمار ته‌نها خۆی مافی ئه‌وه‌ی هه‌یه به نوسراوو واژووی خۆیه‌وه داوای پاشه‌كشێ بكات.\nدواتر له به‌یاننامه‌یه‌كدا كشانه‌وه‌ی فوئاد حوسێنی تاكه كاندیده‌كه‌ی پارتی و بارزانیان راگه‌یاند، به‌ڵام ئه‌و كات كار له‌كار ترازابوو پرۆسه‌ی ده‌نگدان ده‌ستیپێكردبوو.\nبه‌وته‌ی چاودێرانی سیاسی، پارتی بۆی روون ببوه‌وه كه له جه‌وله‌ی دووه‌م كاندیده‌كه‌ی سه‌رۆكی پارتی ده‌رناچێت بۆ ئه‌وه‌ش ده‌یویست به دۆڕای له‌و پرۆسه‌یه نه‌یه‌ته ده‌ر، به‌ڵكو له‌به‌ر قسه‌ی بارزانی و پاڵپشتیه ره‌هاكانی بۆ وه‌گررتنی ئه‌و پۆسته به‌بێ هۆ به‌با نه‌چێت، به‌ڵام ئه‌وه رووی نه‌داو به‌پێی یاسا ناوی چووه كێبڕكێكه‌وه.\nله‌و كاته‌شدا سه‌رۆكی پارتی به ده‌ركردنی به‌ینامه‌یه‌ك كه به‌وته‌ی چاودێران به‌یاننامیه‌كی هه‌ڕه‌شه ئامێز بوو له‌و شه‌وه‌دا كه تێدا هاتبوو: به‌ڕێوه‌چوونی هه‌ڵبژاردنی سه‌رۆك كۆمار، پێچه‌وانه‌ی ئه‌و نه‌ریته‌یه كه بۆ هه‌ڵبژاردنی سه‌رۆك كۆمار له رابردوو په‌یڕه‌و كراوه ، باسی له‌وه‌شكردبوو: ئه‌و ئالیه‌ته‌ی ئێستا به هیچ شێوه‌یه‌ك قابیلی قبوڵ نیه‌و له داهاتوویه‌كی نزیكدا هه‌ڵوێستی خۆمان ده‌بێت .\nچاودێرێكی سیاسیش ئاماژه بۆ ئه‌وه دادات: ئه‌گه‌ر پارتی رێكاره‌كه‌ی به‌دڵ نه‌بوو ئه‌وه پێویست بوو له پێشوتردا نه‌چوایه‌ته كێبڕكێكه‌وه نه‌ك كه له جه‌وله‌ی یه‌كه‌می هه‌ڵبژاردنه‌كه دۆرا ئینجا به‌یاننامه‌یه‌كی ده‌ركرد.\nهاوكات ده‌ركردنی ئه‌و به‌یاننامه‌یه‌شی به‌بیانویه‌ك بۆ دۆڕانه‌كه‌ی پارتی به‌رانبه‌ر كانیدده‌كه‌ی یه‌كێتی هێنایه‌وه، به‌ڵام ئه‌وه‌ش رێگریی له نه‌كرد له ده‌ستینیشانكردنی كاندیده‌كه‌ی (ی ن ك) بۆ وه‌رگرتنی پۆستی سه‌رۆك كۆمار و دواجار له به‌رژه‌وه‌ندی ئه‌و به زۆرینه یه‌كلا كرایه‌وه.\nدانوستاندن و كۆبونه‌وه‌كان به‌بێ ئه‌نجام بوون:\nله ماوه‌ی رۆژانی دووشه‌ممه و سێشه‌مه‌ی رابردوو، وه‌فدی یه‌كێتی نشتیمانی كوردستان و پارتی دیموكراتی كوردستان، كۆبونه‌وه‌یه‌كی زۆریان ئه‌نجامدا بۆ ئه‌وه‌ی به یه‌ك كاندید بچنه هه‌ڵبژاردنه‌كه‌وه، به‌پێی وته‌ی سه‌رچاوه‌یه‌كی نزیك له وه‌فده‌كان، پارتی زۆرترین ته‌نازولی له پۆسته‌كانی به‌غدا و هه‌رێم بۆ یه‌كێتی كردووه ته‌نها بۆ وه‌رگرتنی پۆستی سه‌رۆك كۆمار، ئه‌وه‌ش ته‌نها له‌به‌ر ئه‌وه‌ی فوئاد حوسێن راسته‌وخۆ له لایه‌ن مه‌سعود بارزانیه‌وه پاڵپشتی ده‌كرا و كاندید كرابوو.\nئه‌و سه‌رچاوه‌یه ئاماژه‌ی بۆئه‌وه‌شكرد، پارتی سه‌رجه‌م پۆسته‌كانی عێراق كه پشكی كوردن و به‌ر كورد ده‌كه‌ون پێشكه‌شی یه‌كێتی ده‌كات و سه‌رۆكی داهاتوی ئه‌نجومه‌نی وه‌زیرانی هه‌رێمیش له‌گه‌ڵ یه‌كێتی دوو به دوو ساڵ به‌شده‌كات، ته‌نها بۆ ئه‌وه‌ی قسه‌كه‌ی بارزانی سه‌ر بگرێت و یه‌كێتی كاندیده‌كه‌ی خۆی بكشێنێته‌وه، به‌ڵام یه‌كێتی سه‌رجه‌میانی ره‌تكرده‌وه و پێداگیری ته‌واوی له‌سه‌ر ئه‌و پۆسته كرد كه له پرسه‌یه‌كی دیموكراسیانه له هۆڵی په‌رله‌مان یه‌كلا ببێته‌وه.\nیه‌كێتی گره‌وه‌كه‌ی له پارتی برده‌وه‌و سه‌ركه‌وت:\nچاودێرانی سیاسیی له دوای پرسه‌ی هه‌ڵبژاردنی سه‌رۆك كۆمار، ئاماژه‌یان بۆ ئه‌وه‌كرد، كه یه‌كلابونه‌وه‌ی پۆستی سه‌رۆك كۆمار له به‌رژه‌وه‌ندی یه‌كێتی له‌هۆڵی په‌رله‌مان، كۆتایی به بڕیاره تاك لایه‌نه‌كانی پارتی هێناوه، كه چیتر تاكڕه‌وانه و به‌بێ گه‌ڕانه‌وه بۆ حزب و لایه‌نه‌كانی دیكه بڕیاری سه‌ربه‌خۆیانه نه‌دات و به‌ڵكو له رێگای گفتوگۆ و لێكگتێگه‌یشتنه‌وه‌وه پرسه‌كان یه‌كلابكاته‌وه.\nهاوكات به‌شێك له چاودێرانی دۆخه‌كه، ئه‌وه‌شده‌خه‌نه‌ڕوو، كه پارتی چیدیكه ناتوانێت تاك لایه‌نه‌نانه بۆ هه‌ر پۆست و پرسێك كه رووبه‌ڕوی كورد له هه‌رێم و عێراق ده‌بێته‌وه هه‌نگاو بنێت و لایه‌نه‌كانی دیكه فه‌رامۆشبكات و نه‌گه‌ڕێته‌وه بۆیان, به‌ڵكو پێویسته یه‌كێتی وه‌كو هێزێكی خاوه‌ن ئیراده‌و به‌هێزی نێو گۆڕه‌پانی سیاسیی عێراق و هه‌رێم ته‌ماشابكات و چیدیكه به‌بێ رێكه‌وتنێكی شه‌فاف و یه‌كسان هه‌نگاوی سه‌ربه‌خۆیانه نه‌دات، تاوه‌كو نه‌كه‌وێته هه‌ڵه‌ی هه‌ڵبژاردنه‌كانی سه‌رۆك كۆماره‌وه و توشی ئیحراجی سیاسی نه‌بێته‌وه و یه‌كێتیش گره‌وه‌كانی لێنه‌باته‌وه.\nئه‌مه‌ش له كاتێكدایه كه له ماوه‌ی رابردوودا پارتی سه‌ربه‌خۆیانه و تاك لایه‌نانه، به‌شیر حه‌دادی كاندید كرد بۆ جێگری دووه‌می سه‌رۆكی په‌رله‌مان، به‌ڵام له جه‌وله‌ی یه‌كه‌م نه‌یتوانی سه‌ركه‌وتن به‌ده‌ستبهێنێت به‌ناچاری له جه‌وله‌ی دووه‌م په‌نای برده‌به‌ر گفتوگۆ و رێككه‌وتن.\nپۆستی سه‌رۆك كۆمار و تۆڕه كۆمه‌ڵایه‌تییه‌كان:\nدوابه دوای هه‌ڵبژاردنی به‌رهه‌م ساڵح به‌سه‌رۆك كۆماری نوێی عێراق، لێپرسراوانی حكومی و حزبی و كه‌سایه‌تییه‌كان له ناوخۆ و ده‌ره‌وه‌ی هه‌رێمی كوردستان و عێراق پیرۆزباییان ئاراسته‌ی ناوبراو كردو هیوای سه‌ركه‌وتنیان بۆی خواست.\nهاوكات له تۆڕه كۆمه‌ڵایه‌تیه‌كانیش، ئه‌و پرۆسه‌یه بێبه‌ش نه‌بوو له پۆستی نوكته ئامێزو ته‌نزی مه‌به‌ستدار، له‌سه‌ر هه‌ردوو كاندیده‌كه‌ی یه‌كێتی و پارتی .\nوك له پۆستێكدا له تۆڕی كۆمه‌ڵایه‌تی فه‌یسبوكدا هاتووه: ئه‌ڵێن چۆن له رێزمانی كوردیدا دوو بزوێن به‌دوای یه‌كدا نایات، له سه‌رۆكایه‌تی كۆماریشدا دوو فوئاد به‌دوای یه‌كدا نایه‌ن.\nهاوكات له پۆستێكی دیكه‌دا، هاتووه: به فوئاده‌كه‌ی پارتی بڵێن ئه‌گه‌ر هاته‌وه فوئاده‌كه‌ی ئێمه‌ش له‌گه‌ڵ خۆی بێنێته‌وه، هه‌روه‌ها له یه‌كێكی دیكه‌دا هاتووه، گوایه فوئاد حوسێن رایگه‌یاندووه ئه‌گه‌ر ده‌رنه‌چێت ئه‌وه خۆی ده‌سوتێنێت، به‌ڵام به‌رهه‌م ساڵح له‌وه‌ڵامدا وتویه‌تی كردار شه‌رته.\nهه‌روه‌ها له پۆستێكی دیكه باس له‌وه‌كراوه: ئاخۆ ئه‌بێ كام فوئادیان زووتر بگه‌نه‌وه نیشیتمان!.\nئا / ره‌وان تاڵب


سەرۆک وەزیرانی ڕووسیا بایکۆتەکانی یەک لایەنەی ئەمریکای ئیدانە کرد - IUVMPRESS\n13 تشرینی یه‌كه‌م 2018\n“دێمیتری میدودیف” سەرۆک وەزیرانی ڕوسیا رۆژی هەینی لە کۆبوونەوەی ئەنجومەنی سەرۆکانی دەوڵەتەکانی ڕێکخراوی هاوکاری شانگهای لە دوشەممەی پێتەختی تاجیکستان وتی ئەمریکا بە مەبەستی پاڕاستنی زاڵیەتی خۆی بەسەر جیهان کردەوەی ڕقابەتی وخەنیمیانەی نادادگەرانە دەگرێتە بەر وتەگبیری تیجاری لاگرانە وبایکۆتی یەک لایەنە دادەسەپێنن کە وەها شتێک جاروبار بەشێوەی هەڕەشەی سیاسی گەشە دەستێنێ. سەرۆک وەزیرانی ڕووسیا وشداری دا، هەڕەشەکانی ئەمنیەتی وەکوو تیرۆریسم، تاوانە ڕێکخراوەکان وقاچاخی مادە هۆشبەرەکان ڕوولە پەرەیە. مدویدیف هەروەها لەمەڕ ڕێکخراوی هاوکاری شانگهای پیداگری کرد کە ئەم ڕێکخراوەیە نمونەیەک دێتە ئەژمار بۆ هاوکاری وڵاتانی ئەندام لە بوارە جۆربەجۆرەکان داو ڕوسیا هیوادارە ئەم هاوکاریانە بەهێزتر بکرێت. سەرۆک وەزیرانی ڕووسیا گرتنی تەگبیرگەلیک لە لایەن وڵاتانی ئەندامی ڕێکخراوی شانگهای بۆ کەم کرانی مەترسیە دەرەکیەکان وکەڵک وەرگرتن لە دراڤی نیشتمانی وەکوو ڕوشێک بۆ دانی بەرانبەر بە پێویست وزەروری زانی. سیاسەتەکانی یەک لایەنە خوازانەی دۆناڵد ترامپ بووە بە هۆی تەریک کەوتنەوەی ڕۆژ بۆ ڕۆژی ئەمریکا لە جیهان. ترامپ لە سەرووبەندی درۆشمی یەکەم ئەمریکا، وێڕای سەرەتی دان بە بەرژەوەندی ومەبەست وئامانجەکانی ئەمریکا، هەڵبەت بەبێ سەرنج دان بە وڵاتانی تر، لەسەر ئەوبڕوایەیە کە سیاسەتەکانی یەک لایەنە خوازانە ی واشنتۆن دەبێتە هۆی پەرە سەندنی دەسەڵات وزاڵبوونی ئەم وڵاتە بە سەر خەنیمەکانی.\nپەمپئۆ لە درێژەی وڕێنەکانی دا: ئێران گەورەترین لاگری تیرۆریسم لە جیهاندایە\nپێداگریی سەرۆکی نوێی پەرلەمانی عێراق لەسەر بەرنگاربوونەوەی تیرۆریسم\nسەرۆکی پەرلەمانی سووریا: ئیران لە قۆناخی بنیات نانەوە لە تەنیشت نەتەوەی سووریا دەبێت\nپێداگری ئێران، عێراق ، سووریا وڕوسیا لەسەر شکستی تۆکمە وتەواوی تیرۆریسم لە ناوچە\nکۆشکی سپی: وردەکاری دیداری ئەم دواییەی ترامپ و پووتین ڕوون نییە\nگۆڕانی هه‌ڵوێسته‌كانی سعودیه ده‌رباره به سوریا\nتره‌مپ ده‌بێت نیگه‌رانی چاکسازییه‌کانی سه‌عوودیا بێت\nئورووپا ئامادەی بەربەرەکانی لەگەڵ بایکۆتە یەکلایەنەکانی ئەمریکا دژبە ئێران\nبە هەموو هێزێکەوە بەرەنگاری بڕیارەکەی ئەمریکا دەبینەوە\nایکۆتەکانی یەک لایەنەی ئەمریکا\nسیاسەتەکانی یەک لایەنە خوازانەی دۆناڵد ترامپ\nسەرۆک وەزیرانی ڕووسیا\nکۆبوونەوەی ئەنجومەنی سەرۆکانی دەوڵەتەکانی ڕێکخراوی هاوکاری شانگهای